
Διάρθρωση της ανώτατης εκπαίδευσης καί ρύθμιση θε¬ 
μάτων του τεχνολογικού τομέα αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Διάρθρωση της ανώτατης εκπαίδευσης 

1. α) Η ανώτατη εκπαίδευση αποτελείται από δύο πα¬ 
ράλληλους τομείς: αα) τον πανεπιστημιακό τομέα, ο ο¬ 
ποίος περιλαμβάνει τα Πανεπιστήμια, τα Πολυτεχνεία και 
την Ανωτάτη Σχολή Καλών Τεχνών και ββ) τον τεχνολογι¬ 
κό τομέα, ο οποίος περιλαμβάνει τα Τεχνολογικά Εκπαι¬ 
δευτικά Ιδρύματα. 

β) Τα Ιδρύματα των δύο τομέων της ανώτατης εκπαί¬ 
δευσης λειτουργούν συμπληρωματικά, με διακριτές φυ¬ 
σιογνωμίες και με ρόλους, σκοπό και αποστολή που δια¬ 
φοροποιούνται σύμφωνα με τις διατάξεις που ισχύουν για 
τον πανεπιστημιακό τομέα και για τον τεχνολογικό τομέα. 

γ) Όπου στην κείμενη νομοθεσία αναφέρεται ο όρος «Α¬ 
νώτατα Εκπαιδευτικά Ιδρύματα» νοούνται τα ιδρύματα 
που ήδη λειτουργούν, τα οποία ανήκουν στον πανεπιστη¬ 
μιακό τομέα της ανώτατης εκπαίδευσης και θα αποκα- 
λούνται εφεξής «Πανεπιστήμια». 

2. Στο πλαίσιο της αποστολής των ιδρυμάτων της ανώ¬ 
τατης εκπαίδευσης, όπως καθορίζεται στο άρθρο 1 του Ν. 
1268/1982 (ΦΕΚ87Α') και αντιστοίχως στο άρθρο 1 του Ν. 
1404/1983 (ΦΕΚ 173 Α'), ισχύουν και τα ακόλουθα: 

α) Τα Ιδρύματα του πανεπιστημιακού τομέα δίνουν έμ¬ 
φαση στην προαγωγή και ανάπτυξη της επιστήμης, της 
τεχνολογίας και της τέχνης, στην παραγωγή νέας γνώσης 
με τη βασική και εφαρμοσμένη έρευνα και στην υψηλή και 
ολοκληρωμένη, θεωρητική και εφαρμοσμένη, κατάρτιση 
του επιστημονικού, τεχνολογικού και καλλιτεχνικού δυνα¬ 
μικού της χώρας. 

Στο πλαίσιο αυτό, τα Ιδρύματα του πανεπιστημιακού το¬ 
μέα έχουν, σε συνδυασμό με τις διατάξεις της παρ. 3 του 
άρθρου 28 του Ν. 1404/1983, όπως τροποποιείται με τον 
παρόντα νόμο, την ευθύνη του σχεδιασμού και της οργά¬ 
νωσης των μεταπτυχιακών σπουδών στην Ελλάδα και την 
αρμοδιότητα για τη χορήγηση των μεταπτυχιακών και δι¬ 
δακτορικών τίτλων. 


β) Τα Ιδρύματα του τεχνολογικού τομέα δίνουν έμφαση 
στην εκπαίδευση στελεχών εφαρμογών υψηλής ποιοτι¬ 
κής στάθμης, τα οποία, με τη θεωρητική και εφαρμοσμέ¬ 
νη επιστημονική κατάρτισή τους: 

αα) Αποτελούν συνδετικό κρίκο μεταξύ γνώσης και ε¬ 
φαρμογής, αναπτύσσοντας την εφαρμοσμένη διάσταση 
των επιστημών και των τεχνών στα αντίστοιχα επαγγελ¬ 
ματικά πεδία. 

ββ) Μεταφέρουν, χρησιμοποιούν και προάγουν σύγ¬ 
χρονη τεχνολογία, καθώς επίσης και μεθόδους, πρακτι¬ 
κές και τεχνικές στο χώρο των εφαρμογών. 

Στο πλαίσιο αυτό, τα Ιδρύματα του τεχνολογικού τομέα 
συνδυάζουν την ανάπτυξη του κατάλληλου θεωρητικού 
υπόβαθρου σπουδών με υψηλού επιπέδου εργαστηριακή 
και πρακτική άσκηση, ενώ παράλληλα διεξάγουν κυρίως 
τεχνολογική έρευνα, όπως εκάστοτε ορίζεται αυτή και α¬ 
ναπτύσσουν τεχνογνωσία και καινοτομίες στα αντίστοιχα 
επαγγελματικά πεδία. 

3. Τα δύο τελευταία εδάφια της παραγράφου 1 του άρ¬ 
θρου 1 του ν. 1404/1983 αντικαθίστανται ως ακολούθως: 

«Τα Τ.Ε.Ι. είναι νομικά πρόσωπα δημοσίου δικαίου, πλή¬ 
ρως αυτοδιοικούμενα, σύμφωνα με το άρθρο 16 παρ. 5 
του Συντάγματος. Η οργάνωση και η λειτουργία τους διέ- 
πονται από τις διατάξεις του νόμου, ενώ ειδικότερα θέμα¬ 
τα ρυθμίζονται με τον εσωτερικό κανονισμό κάθεΤ.Ε.Ι..» 

Άρθρο 2 

Προσόντα εκπαιδευτικού προσωπικού των Τ.Ε.Ι. 

Το άρθρο 15 του Ν. 1404/1983, όπως τροποποιήθηκε 
και ισχύει, αντικαθίσταται ως ακολούθως: 

«Άρθρο 15 

Εκπαιδευτικό Προσωπικό Τ.Ε.Ι. 

1. Το κύριο διδακτικό και ερευνητικό έργο ασκείται από 
το εκπαιδευτικό προσωπικό (Ε.Π.), το οποίο ανήκει σε μια 
από τις βαθμίδες Καθηγητή Τ.Ε.Ι., Αναπληρωτή Καθηγη¬ 
τή Τ.Ε.Ι., Επίκουρου Καθηγητή Τ.Ε.Ι. και Καθηγητή Εφαρ¬ 
μογών Τ.Ε.Ι.. 

2. Τα μέλη του Ε.Π. των Τ.Ε.Ι. είναι δημόσιοι λειτουργοί 
και απολαμβάνουν τις εγγυήσεις του άρθρου 16 παρ. 6 
του Συντάγματος. 

3. α) Τα μέλη του Ε.Π. των Τ.Ε.Ι., αναλόγως με τη βαθμί¬ 
δα και το εκπαιδευτικό τους έργο, πρέπει να συνδυάζουν 
κατάλληλη θεωρητική κατάρτιση και βαθιά επαγγελματι- 

κή εμπειρία στην παραγωγή και έχουν δυνατότητα συνε¬ 
χούς επαφής με την παραγωγική πραγματικότητα, στην 
έκταση που αυτό επιβάλλεται από τα συγκεκριμένα εκ¬ 
παιδευτικά τους καθήκοντα. 

β) Προϋπόθεση για εκλογή σε θέση Καθηγητή Τ.Ε.Ι., Α¬ 
ναπληρωτή Καθηγητή Τ.Ε.Ι. και Επίκουρου Καθηγητή 
Τ.Ε.Ι. είναιη κατοχή διδακτορικού διπλώματος και για την 
εκλογή σε θέση Καθηγητή Εφαρμογών Τ.Ε.Ι., η κατοχή 
τίτλου μεταπτυχιακών σπουδών. Η διδακτορική διατριβή, 
ο τίτλος μεταπτυχιακών σπουδών και το όλο ερευνητικό ή 
επιστημονικό έργο των υποψηφίων πρέπει να είναι συνα¬ 
φή με το γνωστικό αντικείμενο ή την ειδικότητα, κατά πε¬ 
ρίπτωση, της θέσης που πρόκειται να πληρωθεί. Τη συνά¬ 
φεια διαπιστώνει αρχικώς η τριμελής Εισηγητική Επιτρο¬ 
πή, που ορίζεται για κάθε εκλογή από μέλη του 
εκλεκτορικού σώματος, καιτελικώςτο οικείο εκλεκτορικό 
σώμα. 

γ) Η κρίση για εκλογή μελών Ε.Π. βασίζεται στο συνολι¬ 
κό διδακτικό και επαγγελματικό έργο των κρινομένων και 
στη συνολική επιστημονική και ερευνητική τους δραστη¬ 
ριότητα. 

4. Με την επιφύλαξη της διάταξης της παραγράφου 3, 
τα προσόντα που απαιτούνται για την εκλογή σε θέση 
βαθμίδας Ε.Π. των Τ.Ε.Ι. είναι τα ακόλουθα: 

Α. Καθηγητή Εφαρμογών Τ.Ε.Ι. 

α) Πέντε τουλάχιστον έτη επαγγελματικής δραστηριό¬ 
τητας αντίστοιχης του επιπέδου σπουδών, σε αντικείμενο 
σχετικό με την ειδικότητα της θέσης που προκηρύσσεται 
από τη λήψη του βασικού πτυχίου ή διπλώματος. Η ανω¬ 
τέρω επαγγελματική δραστηριότητα μπορεί να περιλαμ¬ 
βάνει μέχρι δύο έτη διδακτικό έργο σε Πανεπιστήμια ή 
Τ.Ε.Ι. ή ομοταγή ιδρύματα του εξωτερικού. 

β) Τεκμηριωμένη ικανότητα υπεύθυνης εφαρμογής ε¬ 
πιστημονικών γνώσεων και τεχνολογικών μεθόδων ή ε¬ 
κτέλεσης τμήματος ερευνητικού έργου κατάλληλου επι¬ 
πέδου στην ειδικότητα της θέσης που προκηρύσσεται. 

Β. Επίκουρου Καθηγητή Τ.Ε.Ι. 

α) Τέσσερα τουλάχιστον έτη επαγγελματικής δραστη¬ 
ριότητας κατάλληλου επιπέδου ή, αναλόγως με τη φύση 
της θέσης που προκηρύσσεται, ισόχρονη εργασία σε α¬ 
ναγνωρισμένα ερευνητικά κέντρα ή συμμετοχή με αμοιβή 
σε οργανωμένα ερευνητικά προγράμματα ή συνδυασμός 
των ανωτέρω δραστηριοτήτων, αντίστοιχων, σε κάθε πε¬ 
ρίπτωση, με το επιστημονικό επίπεδο και το γνωστικό α¬ 
ντικείμενο της θέσης που προκηρύσσεται. Η ανωτέρω ε¬ 
παγγελματική δραστηριότητα μπορεί να περιλαμβάνει 
μέχρι δύο έτη αυτοδύναμη διδασκαλία στο γνωστικό α¬ 
ντικείμενο του Τομέα, σε Πανεπιστήμια ή Τ.Ε.Ι. ή ομοταγή 
ιδρύματα του εξωτερικού. 

β) Συναφή προς το αντικείμενο της θέσης που προκη¬ 
ρύσσεται επιστημονική δραστηριότητα σχεδιασμού και ε¬ 
κτέλεσης ερευνητικών έργων, η οποία αποδεικνύεται από 
τρεις τουλάχιστον πρωτότυπες δημοσιεύσεις σε επιστη¬ 
μονικά περιοδικά αναγνωρισμένου κύρους. 

Γ. Αναπληρωτή Καθηγητή Τ.Ε.Ι. 

α) Πέντε τουλάχιστον έτη επαγγελματικής δραστηριό¬ 
τητας κατάλληλου υψηλού επιπέδου ή, αναλόγως με τη 
φύση της θέσης που προκηρύσσεται, ισόχρονη εργασία 
σε αναγνωρισμένα ερευνητικά κέντρα ή συμμετοχή με α¬ 
μοιβή σε οργανωμένα ερευνητικά προγράμματα ή συν¬ 


δυασμός των ανωτέρω δραστηριοτήτων, αντίστοιχων, σε 
κάθε περίπτωση, με το επιστημονικό επίπεδο και το γνω¬ 
στικό αντικείμενο της θέσης που προκηρύσσεται. Η ανω¬ 
τέρω επαγγελματική δραστηριότητα μπορεί να περιλαμ¬ 
βάνει μέχρι δύο έτη αυτοδύναμη διδασκαλία μετά την α¬ 
πόκτηση του διδακτορικού διπλώματος στο γνωστικό 
αντικείμενο του Τομέα, σε Πανεπιστήμια ή Τ.Ε.Ι. ή ομοτα¬ 
γή ιδρύματα του εξωτερικού. 

β) Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους, από τις οποίες ένας αριθμός 
πρέπει να είναι αυτοδύναμος, ή πρωτότυπη επιστημονική 
μονογραφία, πέρα από τη διδακτορική διατριβή. Ένα μέ¬ 
ρος των δημοσιεύσεων αυτών μπορεί, κατά την κρίση του 
εκλεκτορικού σώματος, να αντικατασταθεί με διεθνές δί¬ 
πλωμα ευρεσιτεχνίας ή καινοτομίες που έχουν εφαρμο¬ 
στεί στην παραγωγή. 

Το συνολικό ερευνητικό και εφαρμοσμένο έργο του υ¬ 
ποψηφίου πρέπει να έχει συμβάλει στην πρόοδο της επι¬ 
στήμης και της τεχνολογίας ή να αναγνωρίζεται από άλ¬ 
λους ερευνητές. 

Δ. Καθηγητή Τ.Ε.Ι. 

α) Επτά τουλάχιστον έτη επαγγελματικής δραστηριό¬ 
τητας, από τα οποία δύο τουλάχιστον να έχουν διανυθεί 
σε διευθυντικές θέσεις μεγάλων παραγωγικών μονάδων, 
ή, αναλόγως με τη φύση της θέσης που προκηρύσσεται, 
ισόχρονη εργασία σε αναγνωρισμένα ερευνητικά κέντρα 
ή συμμετοχή με αμοιβή σε οργανωμένα ερευνητικά προ¬ 
γράμματα ή συνδυασμός των ανωτέρω δραστηριοτήτων, 
αντίστοιχων, σε κάθε περίπτωση, με το επιστημονικό επί¬ 
πεδο και το γνωστικό αντικείμενο της θέσης που προκη¬ 
ρύσσεται. Η ανωτέρω επαγγελματική δραστηριότητα 
μπορεί να περιλαμβάνει μέχρι τρία έτη αυτοδύναμη διδα¬ 
σκαλία, στην οποία συμπεριλαμβάνεται τεκμηριωμένη 
συμβολή στη διαμόρφωση δύο τουλάχιστον μαθημάτων. 
Η διδασκαλία αυτή πρέπει να έχει πραγματοποιηθεί στο 
γνωστικό αντικείμενο του τομέα, μετά την απόκτηση του 
διδακτορικού διπλώματος και σε Πανεπιστήμια ή Τ.Ε.Ι. ή 
ομοταγή ιδρύματα του εξωτερικού. 

β) Πρωτότυπες δημοσιεύσεις σε επιστημονικά περιοδι¬ 
κά αναγνωρισμένου κύρους, από τις οποίες ένας αριθμός 
πρέπει να είναι αυτοδύναμος, ή πρωτότυπες επιστημονι¬ 
κές μονογραφίες, πέρα από τη διδακτορική διατριβή. Έ¬ 
να μέρος των δημοσιεύσεων αυτών μπορεί, κατά την κρί¬ 
ση του εκλεκτορικού σώματος, να αντικατασταθεί με διε¬ 
θνές δίπλωμα ευρεσιτεχνίας ή καινοτομίες που έχουν 
εφαρμοστεί στην παραγωγή. 

Το συνολικό ερευνητικό έργο του υποψηφίου πρέπει να 
έχει αναγνωρισθεί διεθνώς για τη συμβολή του στην πρό¬ 
οδο της επιστήμης ή το εφαρμοσμένο έργο του πρέπει να 
έχει αναγνωρισθεί και χρησιμοποιηθεί στην παραγωγή. 

5. Οι αναφερόμενες στις παραγράφους 3 και 4 προϋπο¬ 
θέσεις κατοχής διδακτορικού διπλώματος και δημοσιεύ¬ 
σεων, αντίστοιχα, για κατάληψη θέσης Ε.Π. δεν ισχύουν 
προκειμένου για γνωστικά αντικείμενα εξαιρετικής και α¬ 
διαμφισβήτητης ιδιαιτερότητας, για τα οποία δεν είναι δυ¬ 
νατή ή συνήθης η εκπόνηση διδακτορικής διατριβής ή δεν 
είναι συνήθεις οι δημοσιεύσεις. Με προεδρικό διάταγμα, 
που εκδίδεται ύστερα από πρόταση του Υπουργού Εθνι¬ 
κής Παιδείας και θρησκευμάτων, ύστερα από γνώμη των 
οικείων Τμημάτων, καθορίζονται, για τις περιπτώσεις αυ¬ 
τές, τα προσόντα και οι προϋποθέσεις για την εκλογή ή ε- 

ξέλιξη σε θέσεις Ε.Π. που μπορούν να υποκαθιστούν το 
διδακτορικό δίπλωμα και τις δημοσιεύσεις. 

6. α) Όπου γίνεται αναφορά σε τίτλο μεταπτυχιακών 
σπουδών ή διδακτορικό δίπλωμα, αν πρόκειται για τίτ¬ 
λους ιδρυμάτωντου εξωτερικού, πρέπει οιτίτλοι αυτοί να 
έχουν αναγνωριστεί ως ισότιμοι προς τους αντίστοιχους 
τίτλους του εσωτερικού. 

β) Ως επαγγελματική δραστηριότητα που απαιτείται ως 
προσόν για την κατάληψη θέσης Ε.Π. δεν συνυπολογίζε¬ 
ται αυτή που τυχόν αποκτήθηκε κατά τη διάρκεια του χρό¬ 
νου σπουδών για τη λήψη του απαιτούμενου μεταπτυχια¬ 
κού τίτλου σπουδών ή διδακτορικού διπλώματος και συν¬ 
δέεται με σχετική υποχρέωση που επιβάλλουν τα σχετικά 
μεταπτυχιακά προγράμματα ή οι σπουδές. 

γ) Όπου προβλέπονται αυτοδύναμες δημοσιεύσεις, νο¬ 
ούνται και οι δημοσιεύσεις στις οποίες ο υποψήφιος είναι 
ο κύριος ερευνητής. 

7. Οι θέσεις των μελών του Ε.Π. των Τ.Ε.Ι. ανήκουν ορ¬ 
γανικά στο Τμήμα και κατανέμονται στους Τομείς με από¬ 
φαση της Γ.Σ. του Τμήματος, με την οποία καθορίζεται 
ταυτόχρονα και η βαθμίδα της θέσης. Οι κενές οργανικές 
θέσεις Ε.Π. των Τ.Ε.Ι. ανήκουν στο οικείο Τ.Ε.Ι. και κατα- 
νέμονται στα Τμήματα με πράξη του οικείου Προέδρου, 
που δημοσιεύεται στην Εφημερίδα της Κυβερνήσεως. Η 
πράξη του Προέδρου εκδίδεται πριν από τη λήψη της α¬ 
πόφασης για την προκήρυξη των ανωτέρω θέσεων και ύ¬ 
στερα από εισήγηση του συλλογικού οργάνου που είναι 
αρμόδιο, κατά τις κείμενες διατάξεις, για την προκήρυξη 
των θέσεων και σύμφωνη γνώμη του Συμβουλίου του 
Τ.Ε.Ι.. 

Άρθρο 3 

Διαδικασία πλήρωσης θέσεων Ε.Π. 

Το άρθρο 16 του Ν. 1404/1983, όπως τροποποιήθηκε 
και ισχύει, αντικαθίσταται ως ακολούθως: 

«Άρθρο 16 

Εκλογή και πλήρωση θέσεων Ε.Π. 

1. α) Για την εκλογή μελών Ε.Π. ενός Τμήματος δικαίω¬ 
μα συμμετοχής με ψήφο στο σώμα εκλεκτόρων έχουν ό¬ 
λα τα μέλη Ε.Π. του Τμήματος, τα οποία ανήκουν στην ί¬ 
δια ή σε ανώτερη βαθμίδα από αυτή στην οποία ανήκει η 
προς πλήρωση θέση. Για τη συγκρότηση του σώματος 
των εκλεκτόρων απαιτούνται τουλάχιστον επτά μέλη 
Ε.Π.. Η συγκρότηση του σώματος των εκλεκτόρων, είτε 
πρόκειται για εκλογή σε μία θέση είτε σε συνδυασμό θέ¬ 
σεων, γίνεται με απόφαση του Συμβουλίου του Τμήματος. 

β) Εφόσοντα μέλη Ε.Π. ενός Τμήματος που πληρούν τις 
προϋποθέσεις της προηγούμενης περίπτωσης είναι λιγό¬ 
τερο από επτά, το σώμα εκλεκτόρων συγκροτείται ή συ¬ 
μπληρώνεται μέχρι τον αριθμό αυτόν από μέλη Ε.Π. άλ¬ 
λων Τμημάτων του ίδιου ή συγγενέστερου γνωστικού πε¬ 
δίου του ίδιου ή άλλου Τ.Ε.Ι. και, αν δεν υπάρχουν, από 
μέληΔ.Ε.Π. Πανεπιστημίων ή επιστήμονες αναγνωρισμέ¬ 
νων ερευνητικών κέντρων αντίστοιχων προσόντων και α¬ 
ντίστοιχης ή συγγενούς ειδικότητας προς τη θέση που 
πρόκειται να πληρωθεί. 

Η συμπλήρωση του σώματος των εκλεκτόρων γίνεται 
με απόφαση του Συμβουλίου του Τ.Ε.Ι., αν πρόκειται για 
μέλη Ε.Π. Τμημάτων του ίδιου Τ.Ε.Ι., ή με απόφαση του Υ¬ 
πουργού Εθνικής Παιδείας και Θρησκευμάτων, αν πρό¬ 
κειται για μέλη Ε.Π. Τμημάτων άλλου Τ.Ε.Ι., μέλη Δ.Ε.Π. 


Πανεπιστημίων ή επιστήμονες ερευνητικών κέντρων. Αν 
κανένα μέλος Ε.Π. του Τμήματος δεν πληροί τις προϋπο¬ 
θέσεις συμμετοχής στο οικείο εκλεκτορικό σώμα, η συ¬ 
γκρότησή του γίνεται όπως ορίζεται στο προηγούμενο ε¬ 
δάφιο, με απόφαση του Υπουργού Εθνικής Παιδείας και 
Θρησκευμάτων. Σε κάθε περίπτωση απαιτείται εισήγηση 
του Συμβουλίου του οικείου Τμήματος. 

Όταν γίνεται συμπλήρωση του σώματος των εκλεκτό¬ 
ρων με μέλη Δ.Ε.Π. Πανεπιστημίων, αυτά είναι: αα) της 
βαθμίδας Επίκουρου Καθηγητή, Αναπληρωτή Καθηγητή 
ή Καθηγητή, αν πρόκειται για θέση Επίκουρου Καθηγητή 
Τ.Ε.Ι., ββ) της βαθμίδας Αναπληρωτή Καθηγητή ή Καθη¬ 
γητή, αν πρόκειται για θέση Αναπληρωτή Καθηγητή Τ.Ε.Ι., 
γγ) της βαθμίδας Καθηγητή, αν πρόκειται για θέση Κα¬ 
θηγητή Τ.Ε.Ι.. 

2. α) Για να εκλεγεί ο υποψήφιος απαιτείται να έχει λά¬ 
βει την απόλυτη πλειοψηφία του συνολικού αριθμού των 
εκλεκτόρων, που δεν μπορεί να είναι μικρότερη του πέ¬ 
ντε. Αν οι υποψήφιοι είναι περισσότεροι από δύο και κα¬ 
νένας δεν λάβει την απόλυτη αυτή πλειοψηφία, η ψηφο¬ 
φορία επαναλαμβάνεται κατά την ίδια συνεδρίαση μετα¬ 
ξύ των δύο που έλαβαν τις περισσότερες ψήφους και 
εκλέγεται αυτός που λαμβάνει την ανωτέρω απόλυτη 
πλειοψηφία. Αν υπάρχουν ισοψηφίες, για να προκύψουν 
οι δύο υποψήφιοι γίνεται επί μέρους ψηφοφορία. Εάν κα¬ 
νείς από τους υποψήφιους δεν εκλεγεί, η προκήρυξη, με 
την επιφύλαξη της περίπτωσης γ' της παραγράφου αυ¬ 
τής, θεωρείται άγονη. 

β) Αν κατά την πρώτη συνεδρίαση δεν επιτευχθεί απαρ¬ 
τία του εκλεκτορικού σώματος, η συνεδρίαση επαναλαμ¬ 
βάνεται υποχρεωτικώς μέσα σε δεκαπέντε ημέρες από 
την πρώτη συνεδρίαση. Αν και πάλι δεν επιτευχθεί απαρ¬ 
τία, η συνεδρίαση επαναλαμβάνεται μέσα σε δεκαπέντε 
ημέρες, οπότε αρκεί για την ύπαρξη απαρτίας η παρου¬ 
σία του ενός τρίτου (1/3) του συνολικού αριθμού των ε¬ 
κλεκτόρων. Γιατην εκλογή του υποψηφίου στηνπερίπτω- 
ση αυτή απαιτείται η απόλυτη πλειοψηφία των παρόντων, 
η οποία πλειοψηφία σε καμία περίπτωση δεν μπορεί να 
σχηματίζεται με λιγότερους από πέντε εκλέκτορες. Οι ε¬ 
κλέκτορες είναι υποχρεωμένοι να αιτιολογούν την ψήφο 
τους. Η απόφαση του σώματος των εκλεκτόρων περιλαμ¬ 
βάνει οπωσδήποτε: κατάσταση των υποψηφίων με τα 
προσόντα τους, κατάσταση υποψηφίων οι οποίοι συγκε¬ 
ντρώνουν τις προϋποθέσεις για τη θέση που πρόκειται να 
πληρωθεί, την αιτιολογία της ψήφου κάθε εκλέκτορα, τον 
αριθμό των ψήφων κάθε υποψηφίου και το όνομα του υ¬ 
ποψηφίου που τυχόν εκλέγεται. 

γ) Η προκήρυξη για την πλήρωση θέσης Ε.Π. Τ.Ε.Ι. επι¬ 
τρέπεται να γίνεται σε συνδυασμό θέσεων είτε Καθηγητή 
ή Αναπληρωτή Καθηγητή είτε Αναπληρωτή Καθηγητή ή 
Επίκουρου Καθηγητή. Στις περιπτώσεις αυτές οι υποψή¬ 
φιοι κρίνονται αρχικά από το αντίστοιχο σώμα εκλεκτό¬ 
ρων για τη θέση της ανώτερης από τις δύο βαθμίδες. Εάν 
κανείς από τους υποψηφίους δεν εκλεγεί στη θέση της α¬ 
νώτερης βαθμίδας, μέσα σε αποκλειστική προθεσμία δε¬ 
καπέντε ημερών συνέρχεται το οικείο εκλεκτορικό σώμα 
για την εκλογή στη θέση της κατώτερης βαθμίδας. Στις 
περιπτώσεις αυτές, στο εκλεκτορικό σώμα για την εκλο¬ 
γή στην κατώτερη βαθμίδα συμμετέχουν και όλοι οι εκλέ¬ 
κτορες που απετέλεσαν το εκλεκτορικό σώμα για την α¬ 
νώτερη βαθμίδα. 

δ) Δεν μετέχουν στα εκλεκτορικό σώματα του παρόντος 
άρθρου ούτε υπολογίζονται στο συνολικό αριθμό των ε- 

κλεκτόρων όσοι απουσιάζουν σε αναρρωτική ή εκπαιδευ¬ 
τική άδεια ή τελούν σε αναστολή ή απαγόρευση άσκησης 
των καθηκόντων τους. 

ε) Τα μέλη του Ε.Π. διορίζονται με πράξη του Προέδρου 
του Τ.Ε.Ι., που δημοσιεύεται στην Εφημερίδα της Κυβερ- 
νήσεως. Η σχετική πράξη με τα πρακτικά εκλογής του ε- 
κλεκτορικού σώματος διαβιβάζονται στον Υπουργό Εθνι¬ 
κής Παιδείας και Θρησκευμάτων, ενώ τα πρακτικά κοινο¬ 
ποιούνται στους υποψηφίους. Η πράξη του Προέδρου 
δεν μπορεί να δημοσιευθεί ούτε να εκτελεσθεί και είναι ά¬ 
κυρο οποιοδήποτε από αυτά συμβεί, αν προηγουμένως 
δεν ασκηθεί ο προβλεπόμενος έλεγχος νομιμότητας από 
τον Υπουργό Εθνικής Παιδείας και Θρησκευμάτων. Ο έ¬ 
λεγχος αυτός ασκείται μέσα σε αποκλειστική προθεσμία 
τριών μηνών από την περιέλευση της πράξης στο Υπουρ¬ 
γείο. Αν η πράξη του Προέδρου κριθεί νόμιμη ή αν πα¬ 
ρήλθε άπρακτη η πιο πάνω προθεσμία, η πράξη δημοσι¬ 
εύεται στην Εφημερίδα της Κυβερνήσεως. Αν διαπιστω¬ 
θεί έλλειψη νομιμότητας η πράξη αναπέμπεται στο Τ.Ε.Ι.. 

στ) Η μη συμμετοχή στα εκλεκτορικά σώματα χωρίς σο¬ 
βαρό λόγο αποτελεί βαρύ πειθαρχικό παράπτωμα. 

3. Μέλη του Ε.Π. δεν μπορούν να υποβάλλουν υποψη¬ 
φιότητα για κατάληψη θέσης Ε.Π. της ίδιας ή ανώτερης 
βαθμίδας στο ίδιο ή άλλο Τ.Ε.Ι., εάν δεν περάσουν τρία έ¬ 
τη από το διορισμό τους στο Τ.Ε.Ι. που υπηρετούν. 

4. Αν διοριστεί κάποιος σε θέση Ε.Π. των Τ.Ε.Ι. και δεν α¬ 
ποδέχεται το διορισμό, τότε η υπόθεση, μετά την εξά¬ 
ντληση της προθεσμίας ανάληψης υπηρεσίας που προ- 
βλέπεται και την ανάκληση και δημοσίευση της σχετικής 
πράξης διορισμού από τον Πρόεδρο του Τ.Ε.Ι., επανέρ¬ 
χεται στο εκλεκτορικά σώμα, εφόσον υπάρχουν υποψή¬ 
φιοι που είχαν λάβει μέρος στη σχετική διαδικασία εκλο¬ 
γής και είχαν τα νόμιμα προσόντα. Στην περίπτωση αυτή 
θεωρείται ότι ο διορισμός αυτός δεν έλαβε χώρα και η 
διαδικασία συνεχίζεται χωρίς να είναι απαραίτητη άλλη έ¬ 
γκριση για την πλήρωση ή την πίστωση της θέσης. 

5. α) Είναι δυνατή η μετάκληση επιστημόνων σε κενή θέ¬ 
ση βαθμίδας Καθηγητή Τ.Ε.Ι., εφόσον ο μετακαλούμενος 
κατέχει θέση Καθηγητή σε Πανεπιστήμιο ή άλλο Τ.Ε.Ι. ή α¬ 
ντίστοιχου επιπέδου θέση σε ομοταγές εκπαιδευτικό ί¬ 
δρυμα του εξωτερικού. 

β) Η πρόταση για μετάκληση υποβάλλεται στη Γ.Σ. του 
Τμήματος από το ένα τέταρτο (1/4) τουλάχιστον των με- 
λώντου Ε.Π. του Τμήματος, πριν απάτη λήψη απόφασης 
για την προκήρυξη της κενής θέσης. Η απόφαση μετά¬ 
κλησης λαμβάνεται από το σύνολο των Καθηγητών του 
Τμήματος με απόλυτη πλειοψηφία του όλου αριθμού 
τους, οι οποίοι συνέρχονται ως εκλεκτορικά σώμα και συ¬ 
νεδριάζουν παρουσία των μελών της Γ.Σ. του Τμήματος. 
Αν η απόφαση μετάκλησης είναι θετική, εκδίδεται διαπι- 
στωτική πράξη του Προέδρου του Τ.Ε.Ι., η οποία επέχει 
θέση διορισμού. Για τη μετάκληση εφαρμόζονται αναλό- 
γως οι διατάξεις που αναφέρονται στην εκλογή και τον 
διορισμό μελών Ε.Π.. 

γ) Αν για οποιονδήποτε λόγο η μετάκληση ανακληθεί ή 
ακυρωθεί και ο επιστήμονας που μετακλήθηκε προέρχε¬ 
ται από εκπαιδευτικό ίδρυμα της ημεδαπής, αυτός επα¬ 
νέρχεται αυτοδικαίως στο ίδρυμα από το οποίο προέρχε¬ 
ται και καταλαμβάνει τη θέση που κατείχε πριν από τη με¬ 
τάκληση, αν η θέση αυτή είναι κενή. Αν η θέση έχει 
πληρωθεί ή καταργηθεί, καταλαμβάνει ομοιόβαθμη προ¬ 
σωποπαγή θέση που συνιστάται αυτοδικαίως με τη διαπι- 
στωτική πράξη για την επάνοδό του. 


6. Οι θέσεις μελών Ε.Π. των Τ.Ε.Ι. που κενώνονται για ο¬ 
ποιαδήποτε αιτία προκηρύσσονται εκτός ετήσιου προ¬ 
γραμματισμού, σε οποιαδήποτε βαθμίδα και χωρίς να α¬ 
παιτείται έγκριση από αρμόδιο όργανο για την πλήρωση 
των θέσεων αυτών. 

7. Ο προγραμματισμός νέων θέσεων στα Τ.Ε.Ι. γίνεται 
σε ετήσια βάση. Με απόφαση του Υπουργού Εθνικής Παι¬ 
δείας και Θρησκευμάτων καθορίζονται οι προϋποθέσεις, 
οι όροι, οι διαδικασίες του ετήσιου αυτού προγραμματι¬ 
σμού και της υλοποίησής του και κάθε άλλη σχετική λε¬ 
πτομέρεια. Οι σχετικές πιστώσεις που χορηγούνται κάθε 
φορά από το Υπουργείο Εθνικής Παιδείας και Θρησκευ¬ 
μάτων κατανέμονται από το Συμβούλιο του Τ. Ε. I. στα Τμή- 
ματα και από τις Γ ενικές Συνελεύσεις (Γ.Σ.) των Τ μημάτων 
στους Τομείς. 

8. Η προκήρυξη των κενών θέσεων γίνεται από το Συμ¬ 
βούλιο του Τμήματος, ύστερα από εισήγηση της Γ.Σ. του 
Τομέα. Στην προκήρυξη ορίζονται το Τμήμα, ο Τομέας, το 
γνωστικό αντικείμενο της θέσης που πληρώνεται και η 
βαθμίδα ή, εάν η θέση ανήκει στη βαθμίδα του Καθηγητή 
Εφαρμογών, η ειδικότητα, που είναι σχετική με το γνω¬ 
στικό αντικείμενο του Τομέα. Πριν από την προκήρυξη, το 
Συμβούλιο του Τμήματος αποφασίζει όσα προβλέπονται, 
σχετικώς με τη θέση που προκηρύσσεται, στις διατάξεις 
του άρθρου 9 παρ. 3 στοιχείο β'του παρόντος νόμου. Η α¬ 
πόφαση αυτή μνημονεύεται στην απόφαση για προκήρυ¬ 
ξη της θέσης και αποτελεί απαραίτητη προϋπόθεση για 
την υλοποίηση της προκήρυξης. 

9. Η προκήρυξη υπογράφεται από τον Πρόεδρο του οι¬ 
κείου Τ.Ε.Ι. και υποβάλλεται στο Υπουργείο Εθνικής Παι¬ 
δείας και Θρησκευμάτων για δημοσίευση στην Εφημερί- 
δατης Κυβερνήσεως, μετά την άσκηση του ελέγχου νομι¬ 
μότητας . Μ έσα σε δέκα η μέρες από τη γνωστοποίη ση το υ 
αντίστοιχου Φ.Ε.Κ. από το Υπουργείο Εθνικής Παιδείας 
και Θρησκευμάτων στο οικείο Τ.Ε.Ι., η προκήρυξη δημο¬ 
σιεύεται, με τη φροντίδα του Προέδρου του Τ.Ε.Ι., δύο 
τουλάχιστον φορές, με διαφορά δέκα τουλάχιστον ημέ¬ 
ρες η μία δημοσίευση από την άλλη, σε δύο ημερήσιες ε¬ 
φημερίδες της Αθήνας και μία της Θεσσαλονίκης και σε 
μία ευρείας κυκλοφορίας της έδρας του αντίστοιχου 
Τ.Ε.Ι., εφόσον κυκλοφορεί. Η προκήρυξη γνωστοποιείται 
σε επιστημονικά ή επαγγελματικά έντυπα, σε όλα τα Πα¬ 
νεπιστήμια και Τ.Ε.Ι. και σε αναγνωρισμένα ερευνητικά 
κέντρα της χώρας, καθώς και στο Υπουργείο Εξωτερικών 
για ενημέρωση των Ελλήνων επιστημόνων του εξωτερι¬ 
κού. 

10. α) Μέσα σε αποκλειστική προθεσμία τριάντα ημε¬ 
ρών από την επομένη της ημερομηνίας της τελευταίας 
δημοσίευσης στον ημερήσιο τύπο, υποβάλλονται στη 
γραμματεία του Τμήματος οι αιτήσεις των υποψηφίων μα¬ 
ζί με όλα τα αναγκαία για την κρίση δικαιολογητικά. Τα δι- 
καιολογητικά πρέπει να φέρουν αρίθμηση, να είναι τοπο¬ 
θετημένα μέσα σε ειδικό φάκελο και να συνοδεύονται α¬ 
πό πλήρες βιογραφικό σημείωμα, συνοπτική ανάλυση 
του επιστημονικού έργου σε τρία αντίτυπα, καθώς και πί¬ 
νακα των υποβαλλόμενων δικαιολογητικών. Τα δικαιολο- 
γητικά πρέπει να είναι θεωρημένα επίσημα από τις αρχές 
που τα εξέδωσαν. Το αυτό ισχύει και για τα ξενόγλωσσα 
δικαιολογητικά, τα οποία πρέπει να συνοδεύονται από νό¬ 
μιμες μεταφράσεις. Οι τίτλοι σπουδών του εξωτερικού 
πρέπει να συνοδεύονται από πράξη ή βεβαίωση του οικεί¬ 
ου οργάνου, με την οποία αναγνωρίζονται ως ισότιμοι 

προς τους τίτλους που απονέμονται από τα εκπαιδευτικά 
ιδρύματα της ημεδαπής. 

β) Γιατο διορισμό ή την εξέλιξη στο ίδιο ή άλλο Τ.Ε.Ι. μέ¬ 
λους Ε.Π. που ήδη υπηρετεί, δεν απαιτείται εκ νέου υπο¬ 
βολή νόμιμων δικαιολογητικών και αρκεί η υποβολή επι¬ 
κυρωμένων από την αρμόδια υπηρεσία του Τ.Ε.Ι. αντι¬ 
γράφων τους, τα οποία βρίσκονται στον υπηρεσιακό 
φάκελό του και υπεύθυνης δήλωσης, σύμφωνα με το νό¬ 
μο, ότι το περιεχόμενό τους ισχύει και δεν μεσολάβησε 
γεγονός που θα αποτελούσε λόγο εκπτώσεως από το λει¬ 
τούργημα ή νόμιμο κώλυμα διορισμού. 

11. Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων υπο¬ 
ψηφιότητας επιτρέπεται μόνο αν πρόκειται για διασαφη- 
νιστικά στοιχεία που ζητήθηκαν συμπληρωματικά από την 
οικεία εισηγητική επιτροπή ή το εκλεκτορικό σώμα και α¬ 
φορούν σε δικαιολογητικά που κατατέθηκαν εμπρόθε¬ 
σμα. 

12. α) Μέσα σε δεκαπέντε ημέρες από τη γνωστοποίη¬ 
ση του Φ.Ε.Κ. που αναφέρεται στην παράγραφο 9, συ¬ 
γκροτείται, με απόφαση του Συμβουλίου του Τμήματος, 
το εκλεκτορικό σώμα. Ανπρόκειται να γίνει εφαρμογή των 
διατάξεων του στοιχείου β' της παραγράφου 1 του άρ¬ 
θρου αυτού, οι σχετικές διαδικασίες αρχίζουν μέσα στην 
ίδια ως άνω προθεσμία. Το εκλεκτορικό σώμα, σε κάθε πε¬ 
ρίπτωση, συνέρχεται μέσα σε δεκαπέντε ημέρες από τη 
συγκρότησή του και ορίζει τριμελή Εισηγητική Επιτροπή, 
που αποτελείται από μέλη του, του ίδιου ή συγγενούς 
γνωστικού πεδίου. Αν δεν υπάρχουν δύο τουλάχιστον τέ¬ 
τοια μέλη, το εκλεκτορικό σώμα συγκροτεί Εισηγητική Ε¬ 
πιτροπή και αναθέτει σε δύο μέλη Ε.Π. του ίδιου ή άλλου 
Τ.Ε.Ι.ήΔ.Ε.Π. Πανεπιστημίου, σε κάθε περίπτωση του ίδι¬ 
ου ή συγγενούς γνωστικού πεδίου, τη σύνταξη, ύστερα α¬ 
πό μελέτη των φακέλων των υποψηφίων, υπομνήματος α¬ 
ξιολόγησης των υποψηφίων, το οποίο προσαρτάται στην 
έκθεση της Εισηγητικής Επιτροπής. 

β) Όταν προβλέπεται από ειδική διάταξη συγκρότηση 
πενταμελών εκλεκτορικών σωμάτων, δεν συγκροτείται 
Εισηγητική Επιτροπή. 

13. Η Εισηγητική Επιτροπή, μέσα σε αποκλειστική προ¬ 
θεσμία σαράντα ημερών από τον ορισμό της, η οποία 
μπορεί να παραταθεί για είκοσι ακόμη ημέρες με απόφα¬ 
ση του Συμβουλίου του Τμήματος, ύστερα από αιτιολο¬ 
γημένη πρόταση του Προϊσταμένου του Τμήματος, υπο¬ 
βάλλει στο Συμβούλιο του Τμήματος γραπτή έκθεση, 
στην οποία περιλαμβάνονται: α) πλήρης πίνακας των υ¬ 
ποψηφίων κατ’ αλφαβητική σειρά, στον οποίο καταγρά¬ 
φονται τα τυπικά μόνο προσόντα των υποψηφίων, β) πί¬ 
νακας των εκλόγιμων υποψηφίων που περιλαμβάνει ου¬ 
σιαστική κρίση για το βαθμό ανταπόκρισης αυτών στα 
απαιτούμενα νόμιμα προσόντα, γ) πίνακας με κατάταξη 
κατά αξιολογική σειρά των υποψηφίων που έχουν τα α- 
παιτούμενα προσόντα σύμφωνα με το στοιχείο β', ο οποί¬ 
ος προκύπτει από προηγούμενη σαφή αντιπαράθεση των 
τυπικών και ουσιαστικών τους προσόντων. 

Η εισηγητική έκθεση διανέμεται στα μέλη του εκλεκτο- 
ρικού σώματος και κοινοποιείται, μέσα σε εύλογο χρονι¬ 
κό διάστημα και με απόδειξη, στους υποψήφιους, οι ο¬ 
ποίοι δικαιούνται να υποβάλλουν σχετικό υπόμνημα στο 
εκλεκτορικό σώμα. 

14. Μετά πάροδο είκοσι ημερών και όχι αργότερα από 
τριάντα ημέρες από τη διανομή της εισηγητικής έκθεσης 
στα μέλη του σώματος των εκλεκτόρων, συγκαλείται, με¬ 


τά από πρόσκληση του προϊσταμένου του Τμήματος, το ε¬ 
κλεκτορικό σώμα. Η συμμετοχή των μελών του εκλεκτο- 
ρικού σώματος είναι υποχρεωτική. Στην αρχή της συνε¬ 
δρίασης το εκλεκτορικό σώμα εκλέγει, με σχετική πλειο- 
ψηφία των παρόντων, ως Πρόεδρο, μέλος αυτού της 
ανώτερης βαθμίδας. Χρέη Γραμματέαγιατηντήρησητων 
πρακτικών ασκεί διοικητικός υπάλληλος, ο οποίος μαζί με 
τον αναπληρωτή του, ορίζεται, από τους διατεθειμένους 
στο Τμήμα υπαλλήλους, από τον Προϊστάμενο του Τμή¬ 
ματος με την πράξη σύγκλησης του εκλεκτορικού σώμα¬ 
τος. Σε περίπτωση έλλειψης ή κωλύματος υπαλλήλων, ο¬ 
ρίζονται με απόφαση του Διευθυντή της Σχολής, ύστερα 
από αίτημα του Προϊσταμένου του Τμήματος. 

15. α) Τις προκαταρκτικές εργασίες του εκλεκτορικού 
σώματος, κατά τις οποίες γίνεται ανάγνωση της έκθεσης 
της Εισηγητικής Επιτροπής, καθώς και των τυχόν υπο¬ 
μνημάτων των υποψηφίων, μπορούν να παρακολουθή¬ 
σουν οι υποψήφιοι και τα μέλη της Γενικής Συνέλευσης 
του Τμήματος. Στους υποψηφίους που παρίστανται και 
στα μέλη της Γ ενικής Συνέλευσης παρέχεται δικαίωμα λό¬ 
γου, προκειμένου να εκθέσουν και προφορικά τις από¬ 
ψεις τους. 

β) Οι σπουδαστές, μέλη της Γ ενικής Συνέλευσης, εκθέ¬ 
τουν τις απόψεις τους μόνο ως προς τη διδακτική ικανό¬ 
τητα των υποψηφίων. 

γ) Μετά την ολοκλήρωση των διαδικασιών αυτών τα μέ¬ 
λη του εκλεκτορικού σώματος αποσύρονται σε διάσκεψη 
και ψηφοφορία. Το εκλεκτορικό σώμα με απόφασή του, 
που λαμβάνεται με απόλυτη πλειοψηφία των παρόντων 
μελών του, αποδέχεται ως έχουν ή τροποποιεί αιτιολογη¬ 
μένα τους πίνακες της ανωτέρω παραγράφου 13 στοιχεία 
α' και β', που συνέταξε η Εισηγητική Επιτροπή. Αν δεν υ¬ 
πάρχουν ουσιαστικά ή διαδικαστικά θέματα που πρέπει 
να επιλυθούν με ψηφοφορία, ακολουθεί η ψηφοφορία 
των μελών επί της εκλογής. 

δ) Σε περίπτωση που δεν ολοκληρωθεί η διαδικασία ε¬ 
κλογής, ο Πρόεδρος του εκλεκτορικού σώματος ορίζει 
την ημερομηνία και την ώρα της επόμενης σύγκλησης, η 
οποία μπορεί να γίνει την ίδια ημέρα και πάντως δεν μπο¬ 
ρεί να απέχει περισσότερο από πέντε εργάσιμες ημέρες 
από την ημερομηνία της προηγουμένης. 

ε) Οι εργασίες του εκλεκτορικού σώματος ολοκληρώ¬ 
νονται με τη σύνταξη πρακτικού, του οποίου αναπόσπα¬ 
στο μέρος αποτελεί η εισηγητική έκθεση. 

16. Ο διορισμός γίνεται σύμφωνα με τις διατάξεις της 
παραγράφου 2. Οι διοριζόμενοι οφείλουν να προσέλθουν 
για ορκωμοσία και ανάληψη καθηκόντων μέσα σε προθε¬ 
σμία τριάντα ημερών από την ανακοίνωση του διορισμού 
τους. Παράταση της προθεσμίας αυτής για εύλογο χρο¬ 
νικό διάστημα επιτρέπεται για εξαιρετικούς λόγους, με α¬ 
πόφαση του Προέδρου του Τ.Ε.Ι.. Σε κάθε περίπτωση η 
προθεσμία αυτή δεν μπορεί να υπερβεί τους τρεις μήνες 
από την ημερομηνία δημοσίευσης του διορισμού.» 

Άρθρο 4 

Λοιπά θέματα προσωπικού 

Α. Το άρθρο 17 του Ν. 1404/1983 αντικαθίσταται ως α¬ 
κολούθως: 

«Άρθρο 17 

Μονιμοποίηση, εξέλιξη μελών Ε.Π. 

1. Οι Καθηγητές και Αναπληρωτές Καθηγητές διορίζο- 

νται ως μόνιμοι. Οι Επίκουροι Καθηγητές και οι Καθηγη¬ 
τές Εφαρμογών των Τ.Ε.Ι. διορίζονται με θητεία τριών ε¬ 
τών. 

2. Οι Επίκουροι Καθηγητές και οι Καθηγητές Εφαρμο¬ 
γών, μετά τη συμπλήρωση τριών ετών παραμονής στη 
βαθμίδα, έχουν το δικαίωμα να ζητήσουν με αίτησή τους 
τη μονιμοποίησή τους στη θέση της βαθμίδας που κατέ¬ 
χουν. Η αίτηση υποβάλλεται υποχρεωτικώς μέσα σε προ¬ 
θεσμία δύο μηνών από τη συμπλήρωση της τριετίας. Η 
κρίση για μονιμοποίηση γίνεται από το οικείο εκλεκτορικό 
σώμα κατ’ ανάλογη εφαρμογή των διατάξεωντου άρθρου 
16. Στο εκλεκτορικό αυτό σώμα μετέχουν όσοι κατέχουν 
μόνιμη θέση στην ίδια με τον αιτούντα βαθμίδα και στις α¬ 
νώτερες από αυτή βαθμίδες. Αν η κρίση είναι θετική, ο αϊ¬ 
τών μονιμοποιείται στη θέση που κατέχει. Αν η κρίση είναι 
αρνητική ή αν δεν υποβληθεί η σχετική αίτηση, λήγει αυ¬ 
τοδικαίως η θητεία του κρινομένου. Η κρίση για μονιμο¬ 
ποίηση βασίζεται κυρίως στο συνολικό διδακτικό, ερευ¬ 
νητικό, διοικητικό και γενικώς κάθε μορφής έργο του αι- 
τούντα στο Τ.Ε.Ι., όπως ειδικότερα ορίζει ο εσωτερικός 
κανονισμός. 

3. α) Οι Αναπληρωτές Καθηγητές και οι μόνιμοι Επίκου¬ 
ροι Καθηγητές, που έχουν διανύσειτριετή προϋπηρεσία 
στη βαθμίδα που υπηρετούν, έχουν το δικαίωμα να ζητή¬ 
σουν μέχρι δύο φορές, που απέχουν μεταξύ τους τουλά¬ 
χιστον τρία έτη, την εξέλιξή τους στη βαθμίδα του Καθη¬ 
γητή ή του Αναπληρωτή Καθηγητή, αντίστοιχα, και με το 
ίδιο γνωστικό αντικείμενο. Η εξέλιξη στη βαθμίδα του Κα¬ 
θηγητή και στη βαθμίδα του Αναπληρωτή Καθηγητή γίνε¬ 
ται με προκήρυξη της θέσης. Οι ενδιαφερόμενοι πρέπει 
να έχουν αποκτήσει τα απαιτούμενα αντίστοιχα προσό¬ 
ντα, σύμφωνα με τις παραγράφους 3 και 4του άρθρου 15, 
οι οποίες εφαρμόζονται αναλόγως, όπως και οι λοιπές 
διατάξεις του ίδιου αυτού άρθρου. Η έναρξη της διαδι¬ 
κασίας για εξέλιξη γίνεται από το Συμβούλιο του Τμήμα¬ 
τος, εφόσον υπάρχει κενή θέση στην ανώτερη βαθμίδα. 

β) Για την εξέλιξη σε επόμενη βαθμίδα εφαρμόζονται α¬ 
ναλόγως οι διατάξεις του άρθρου 16. 

4. Αν μέλος του Ε.Π. του ίδιου Τ.Ε.Ι. είναι υποψήφιο για 
κατάληψη, με οποιονδήποτε τρόπο, θέσης βαθμίδας α¬ 
νώτερης από αυτήν που κατέχει, τότε κατά την κρίση συ- 
νεκτιμάται η προσφορά του σε αυτήν ή τις προηγούμενες 
βαθμίδες. 

5. Οι διατάξεις του στοιχείου ε' της παραγράφου 2 του 
άρθρου 16 εφαρμόζονται αναλόγως και όταν πρόκειται 
για εξέλιξη, μονιμοποίηση ή μετάκληση. Η λήξη της θη¬ 
τείας των μελών Ε.Π. διαπιστώνεται με πράξη του Προέ¬ 
δρου του Τ.Ε.Ι., που δημοσιεύεται στην Εφημερίδα της 
Κυβερνήσεως. Με πράξη του Προέδρου του Τ.Ε.Ι. διαπι¬ 
στώνονται επίσης και όσα αναφέρονται στην υπηρεσιακή 
κατάσταση των μελών Ε.Π., όπως τα έτη υπηρεσίας, η α¬ 
ναστολή άσκησης καθηκόντων, η χορήγηση αδειών κάθε 
μορφής και η χορήγηση επιδομάτων και παροχών.» 

Β. Το άρθρο 18του Ν. 1404/1983, όπως τροποποιήθηκε 
και ισχύει, αντικαθίσταται ως ακολούθως: 

«Άρθρο 18 

Ειδικό Διδακτικό προσωπικό 

1. Τα μέλη του Ειδικού Διδακτικού Προσωπικού 
(Ε.ΔΙ.Π.) των Τ.Ε.Ι. διορίζονται με θητεία τριών ετών και 
προσφέρουν ειδικό εκπαιδευτικό έργο, που συνίσταται 


στη διδασκαλία ξένων γλωσσών και φυσικής αγωγής 
στους σπουδαστέςτων Τ.Ε.Ι.. 

2. Σε κάθε Τ.Ε.Ι. συνιστάται Κέντρο Ξένων Γλωσσών και 
Φυσικής Αγωγής (Κ.Ξ.Γ.Φ.Α.), το οποίο αποτελεί εκπαι¬ 
δευτική μονάδα επιπέδου τμήματος Τ.Ε.Ι. και υπάγεται 
στο Συμβούλιο του Τ.Ε.Ι.. Στο Κ.Ξ.Γ.Φ.Α. ανήκουν οι ορ¬ 
γανικές θέσεις των μελών Ε.ΔΙ.Π.. Με απόφαση του Συμ¬ 
βουλίου του Κ.Ξ.Γ.Φ.Α. και ύστερα από συνεργασία μετά 
Τμήματα και το Συμβούλιο του Τ.Ε.Ι., τα μέλη Ε.ΔΙ.Π. κα¬ 
λύπτουν τις εκπαιδευτικές ανάγκες των Τμημάτων και του 
Τ.Ε.Ι. ανάλογα με τις ειδικότητάς τους. 

3. Όργανα του Κ.Ξ.Γ.Φ.Α. είναι η Γενική Συνέλευση 
(Γ.Σ.), το Συμβούλιο και ο Διευθυντής. 

4. Η Γ.Σ. απαρτίζεται από το σύνολο των μελών Ε.ΔΙ.Π. 
του Τ.Ε.Ι. και εκπροσώπους σπουδαστών του Τ.Ε.Ι. σε α¬ 
ριθμό ίσο προς το 40% του αριθμού των μελών του 
Ε.ΔΙ.Π.. Οι εκπρόσωποι των σπουδαστών ορίζονται μαζί 
με τους αναπληρωτές τους με αποφάσεις των σπουδα¬ 
στικών συλλόγων. 

5. Το Συμβούλιο απαρτίζεται από τον Διευθυντή, τρία 
μέλη Ε.ΔΙ.Π. διαφορετικής ειδικότητας το καθένα, εφό¬ 
σον υπάρχουν, και έναν εκπρόσωπο σπουδαστών Τ.Ε.Ι., 
που ορίζεται με απόφαση των σπουδαστικών συλλόγων. 

6. Ο Διευθυντής εκλέγεται για τριετή θητεία και τα υπό¬ 
λοιπα μέλη του Συμβουλίου για ετήσια θητεία. Η εκλογή 
τους γίνεται από το σύνολο των μελών του Ε.ΔΙ.Π. και εκ¬ 
προσώπους των σπουδαστών του Τ.Ε.Ι. σε αριθμό ίσο 
προς το 50% του αριθμού των μελών του Ε.ΔΙ.Π.. Ανα¬ 
πληρωτής Διευθυντής εκλέγεται από το Συμβούλιο ένα α¬ 
πό τα τρία μέλη Ε.ΔΙ.Π., που είναι μέλη του. 

7. α) Για τις αρμοδιότητες των ανωτέρω οργάνων ε¬ 
φαρμόζονται αναλόγως οι διατάξεις του άρθρου 9. Λε¬ 
πτομέρειες ορίζονται με τον εσωτερικό κανονισμό του 
Τ.Ε.Ι.. 

β) Το εκλεκτορικό σώμα εκλογής Διευθυντή και μελών 
του Συμβουλίου λειτουργεί και ως εκλεκτορικό σώμα για 
την ανάδειξη Προέδρου και Αντιπροέδρου του Τ.Ε.Ι., σύμ¬ 
φωνα με τις ισχύουσες διατάξεις. 

γ) Την αρμοδιότητα για τη σύγκληση των εκλεκτόρων 
και τη διεξαγωγή της ψηφοφορίας για την εφαρμογή της 
παραγράφου αυτής έχει ο Πρόεδρος του Τ.Ε.Ι. ή Αντι¬ 
πρόεδρος του Τ.Ε.Ι. που αυτός ορίζει. 

8. Ο Διευθυντής του Κ.Ξ.Γ.Φ.Α. είναι μέλος της Συνέ¬ 
λευσης του Τ.Ε.Ι. και μετέχει συμβουλευτικά στις συνε¬ 
δριάσεις του Συμβουλίου του Τ.Ε.Ι., όταν συζητούνται θέ¬ 
ματα αρμοδιότητας του Κ.Ξ.Γ.Φ.Α.. 

9. Για την προκήρυξη των θέσεων, τη διαδικασία εκλο¬ 
γής, το διορισμό, την ανάληψη καθηκόντων και τη μονι¬ 
μοποίηση των μελών Ε.ΔΙ.Π. εφαρμόζονται αναλόγως οι 
διατάξεις των άρθρων 16 και 17. Το Κ.Ξ.Γ.Φ.Α. είναι αρμό¬ 
διο για την επιλογή και απασχόληση των Ε.Ε.Μ. σύμφωνα 
με το άρθρο 19. Γιατα μέλη Ε.ΔΙ.Π. εφαρμόζονται αναλό¬ 
γως οι διατάξεις του άρθρου 20. 

10. Γιατην εκλογή σε θέση μέλους Ε.ΔΙ.Π. απαιτούνται: 

α) Πτυχίο ή δίπλωμα Α.Ε.Ι. αντίστοιχης ειδικότητας ή α¬ 
ναγνωρισμένος ισότιμος τίτλος Πανεπιστημίου της αλλο¬ 
δαπής. 

β) Πενταετής αξιόλογη διδακτική πείρα μετά τη λήψη 
του πτυχίου. 

Οι αναγνωρισμένοι μεταπτυχιακοί τίτλοι σπουδών, η ε¬ 
πιστημονική δραστηριότητα, καθώς και το συγγραφικό 
έργο συνεκτιμώνται. 

11. Οι ώρες εβδομαδιαίας διδακτικής απασχόλησης 

των μελών Ε.ΔΙ.Π. ορίζονται σε δεκαέξι και του Διευθυντή 
σε οκτώ.» 

Γ. Το άρθρο 19του Ν. 1404/1983, όπως τροποποιήθηκε 
και ισχύει, αντικαθίσταται ως ακολούθως: 

«Άρθρο 19 

Συνεργάτες, Εκπαιδευτικοί Ειδικών Μαθημάτων, 
Επισκέπτες Καθηγητές 

1. α) Για την κάλυψη διδακτικών, ερευνητικών ή άλλων 
επιστημονικών αναγκών των Τ. Ε. I. μπορεί να προσλαμβά¬ 
νεται εκπαιδευτικό προσωπικό με σύμβαση εργασίας ι¬ 
διωτικού δικαίου ορισμένου χρόνου. Η σύμβαση μπορεί 
να διαρκεί μέχρι ένα ακαδημαϊκό έτος και μπορεί να ανα¬ 
νεώνεται μέχρι δύο ακόμη ακαδημαϊκά έτη. 

β) Το εκπαιδευτικό αυτό προσωπικό προσλαμβάνεται 
σε θέσεις Επιστημονικού Συνεργάτη και Εργαστηριακού 
Συνεργάτη, καθώς και στην κατηγορία Εκπαιδευτικού Ει¬ 
δικών Μαθημάτων (Ε.Ε.Μ.), για τις οποίες ως ελάχιστα 
προσόντα ορίζονται τα ίδια με αυτά των βαθμιδών Επί¬ 
κουρου Καθηγητή και Καθηγητή Εφαρμογών, καθώς και 
των μελών Ε.ΔΙ.Π. αντίστοιχα. Στο εκπαιδευτικό αυτό 
προσωπικό ανατίθεται η εκτέλεση όμοιου διδακτικού, ε¬ 
ρευνητικού ή άλλου επιστημονικού και οργανωτικού έρ¬ 
γου που έχει προβλεφθεί για το μόνιμο Ε.Π. της αντίστοι¬ 
χης με τα προσόντα του βαθμίδαςήτα μέλη Ε.ΔΙ.Π.. 

γ) Η απασχόληση του εκπαιδευτικού αυτού προσωπι¬ 
κού μπορεί να είναι πλήρης ή μερική. Η μηνιαία αποζη¬ 
μίωσή του είναι ίση με τις κάθε είδους αποδοχές του μό¬ 
νιμου προσωπικού της αντίστοιχης βαθμίδας Ε.Π. ή των 
μελών Ε.ΔΙ.Π., κατά περίπτωση, εφόσον η απασχόληση 
είναι πλήρης ή το ανάλογο ποσοστό των αποδοχών αυ¬ 
τών, εφόσον η απασχόληση είναι μερική. 

δ) Για την προκήρυξη και την πρόσληψη ή την ανανέω¬ 
ση της σύμβασης αποφασίζει το Συμβούλιο του Τ.Ε.Ι. με¬ 
τά από σχετική εισήγηση του Συμβουλίου του οικείου 
Τμήματος ή του Κ.Ξ.Γ.Φ.Α. κατά περίπτωση. Η προκήρυ¬ 
ξη, στην οποία ορίζονται μεταξύ άλλων το γνωστικό αντι¬ 
κείμενο ή η ειδικότητα, κατά περίπτωση, της προς πλή¬ 
ρωση θέσης και η εβδομαδιαία απασχόληση, δημοσιεύε¬ 
ται το πρώτο δεκαήμερο του Μα'ίου για το επόμενο 
ακαδημαϊκό έτος και η σύμβαση μεταξύ του Τ.Ε.Ι. και του 
προσλαμβανομένου υπογράφεται πριν από την έναρξη 
του διδακτικού έτους. 

2. Σε περίπτωση προκηρύξεων που οι υποψήφιοι δεν 
διαθέτουν τα προσόντα της προηγούμενης παραγρά¬ 
φου, επιτρέπεται η ανάθεση, με ωριαία αντιμισθία, διδα¬ 
κτικού έργου σε υποψήφιους που κατέχουν τουλάχιστον 
τον αντίστοιχο βασικό τίτλο σπουδών και διδακτορικό δί¬ 
πλωμα προκειμένου περί Επιστημονικών Συνεργατών. Η 
ωριαία αντιμισθία των Επιστημονικών και Εργαστηριακών 
Συνεργατών Τ.Ε.Ι. και των Ε.Ε.Μ. Τ.Ε.Ι. της παραγράφου 
αυτής καθορίζεται με κοινή απόφαση των Υπουργών Ε¬ 
θνικής Παιδείας και Θρησκευμάτων και Οικονομικών και 
εκκαθαρίζεται και καταβάλλεται στους δικαιούχους σε 
μηνιαία βάση. Ο συνολικός χρόνος απασχόλησης των Ε¬ 
πιστημονικών Συνεργατών και των Εργαστηριακών Συ¬ 
νεργατών της παραγράφου αυτής δεν μπορεί να υπερ¬ 
βαίνει τις δώδεκα και τις δεκαπέντε ώρες εβδομαδιαίως 
αντίστοιχα. Ο αριθμός των ωρών διδασκαλίας που ανατί¬ 
θεται σε Ε. Ε. Μ. δεν μπορεί να υπερβαίνει τις δεκαπέντε ώ¬ 
ρες εβδομαδιαίως. 

3. Δεν επιτρέπεται η πρόσληψη Επιστημονικών ή Εργα¬ 


στηριακών Συνεργατών και Ε.Ε.Μ. που έχουν υπερβείτο 
εξηκοστό έτος της ηλικίας τους. 

4. Από τα αρμόδια όργανα πρόσληψης συνεκτιμάται η 
προηγούμενη εκπαιδευτική προϋπηρεσία στο ίδιο ή άλλο 

Τ.Ε.Ι.. 

5. α) Με απόφαση του Συμβουλίου Τ.Ε.Ι. και μετά από αι¬ 
τιολογημένη εισήγηση του Συμβουλίου του Τμήματος, οι 
Επιστημονικοί Συνεργάτες Τ.Ε.Ι. μπορούν να αναλάβουν 
και τη διεξαγωγή εξειδικευμένων εργαστηρίων, καλύπτο¬ 
ντας για το λόγο αυτόν το μικρότερο μέρος της εβδομα¬ 
διαίας απασχόλησής τους. 

β) Με απόφαση του Συμβουλίου Τ.Ε.Ι. και μετά από αι¬ 
τιολογημένη εισήγηση του Συμβουλίου του Τμήματος, οι 
Εργαστηριακοί Συνεργάτες Τ.Ε.Ι. μπορούν να αναλάβουν 
και τη διδασκαλία θεωρητικών μαθημάτων, καλύπτοντας 
για το λόγο αυτόν το μικρότερο μέρος της εβδομαδιαίας 
απασχόλησής τους. 

6. Με τους όρους του παρόντος άρθρου, που διέπουν 
την πρόσληψη και την ανάθεση διδακτικού έργου σε Επι¬ 
στημονικούς ή Εργαστηριακούς Συνεργάτες ή Ε.Ε.Μ. 
Τ.Ε.Ι., μπορεί να ανατεθεί διδακτικό έργο μέχρι πέντε ε¬ 
βδομαδιαίων ωρών ως υπερωριακή απασχόληση σε μόνι¬ 
μους ή όχι υπαλλήλους του δημόσιου τομέα ύστερα από 
άδεια της υπηρεσίας τους. 

7. Με απόφαση του Συμβουλίου του Τ.Ε.Ι. ύστερα από 
αιτιολογημένη εισήγηση του Συμβουλίου του Τμήματος, 
μπορεί να καλούνται συγκεκριμένα πρόσωπα που είναι 
κάτοχοι τίτλου Πανεπιστημίου ή Τ.Ε.Ι. και κατέχουν διευ¬ 
θυντική θέση σε σημαντική παραγωγική μονάδα ή σε ορ¬ 
γανισμό του ευρύτερου δημόσιου τομέα και να προσλαμ¬ 
βάνονται ως Ειδικοί Συνεργάτες Τ.Ε.Ι., με σύμβαση εργα¬ 
σίας ετήσιας διάρκειας, που μπορεί να ανανεώνεται, και 
με ωριαία αντιμισθία. Οι Ειδικοί Συνεργάτες πρέπει να 
διαθέτουν εξειδικευμένη εμπειρία και προωθημένη γνώ¬ 
ση εφαρμογών, σε εξαετή τουλάχιστον, μετά τη λήψη του 
πτυχίου, επαγγελματική σταδιοδρομία σε χώρους παρα¬ 
γωγής. Στους Ειδικούς Συνεργάτες Τ.Ε.Ι. ανατίθεται κατά 
κύριο λόγο η διδασκαλία ενός ή δύο μαθημάτων εξειδί- 
κευσης, με συνολική απασχόληση μέχρι πέντε ώρες ε¬ 
βδομαδιαίως. Ως προς την ωριαία αντιμισθία και τον τρό¬ 
πο καταβολής εφαρμόζεται αναλόγως η διάταξη της πα¬ 
ραγράφου 2. 

8. Με απόφαση του Συμβουλίου του Τ.Ε.Ι., που εκδίδε- 
ται ύστερα από ειδικά αιτιολογημένη εισήγηση της Γ.Σ. 
του Τομέα και γνώμη της Γ.Σ. του Τμήματος, μπορούν να 
προσκαλούνται για ένα ακαδημαϊκό έτος, ως επισκέπτες, 
καθηγητές Τ. Ε. I., Έλληνεςή ξένοι επιστήμονες που έχουν 
προσόντα Καθηγητή Τ.Ε.Ι. ή Αναπληρωτή Καθηγητή Τ.Ε.Ι. 
ή κατέχουν αντίστοιχη θέση σε ανώτατο ίδρυμα της ημε¬ 
δαπής ή αλλοδαπής, για κάλυψη ειδικών εκπαιδευτικών 
αναγκών, παροχή ειδικών τεχνικών υπηρεσιών και συμβο¬ 
λή σε χρηματοδοτούμενα ερευνητικά προγράμματα. Η 
πρόσκληση μπορεί να ανανεωθεί με την ίδια διαδικασία 
για άλλα δύο ακαδημαϊκά έτη. Γιατη μηνιαία αποζημίωσή 
τους εφαρμόζεται αναλόγως η διάταξη του στοιχείου γ' 
της παραγράφου 1. Προκειμένου για Καθηγητές ή Ανα¬ 
πληρωτές Καθηγητές Πανεπιστημίου ή Τ.Ε.Ι. απαιτείται 
προηγούμενη έγκριση εκπαιδευτικής άδειας από το Πα¬ 
νεπιστήμιο ή το Τ.Ε.Ι. που ανήκουν. 

9. α) Οι κάθε είδους αποδοχές του προσωπικού του πα¬ 
ρόντος άρθρου καλύπτονται από το οικείο Τ.Ε.Ι. με πι¬ 
στώσεις που προέρχονται είτε από ειδική επιχορήγηση εί¬ 
τε από άλλους πόρους ειδικών λογαριασμών. 

β) Με απόφαση του Συμβουλίου του Τμήματος, οι εκ¬ 
παιδευτικοί του παρόντος άρθρου μπορούν να κληθούν 
μετά τη λήξη της σύμβασής τους να διενεργήσουν τις ε¬ 
ξετάσεις των μαθημάτων που δίδαξαν το εξάμηνο που έ¬ 
ληξε. Στην περίπτωση αυτή καταβάλλεται αποζημίωση 
για πέντε ώρες συνολικά κάθε εξεταζόμενου μαθήματος, 
υπολογιζομένης στις αποδοχές του τελευταίου μήνα της 
σύμβασής τους. Η αποζημίωση αυτή δεν μπορεί να υπερ¬ 
βαίνει συνολικά το ήμισυ των αποδοχών του τελευταίου 
μήνα της σύμβασής τους. 

10. Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, ρυθ¬ 
μίζονται θέματα σχετικά μετηνπροκήρυξη, τη διαδικασία 
επιλογής, τους όρους απασχόλησης, τη συμμετοχή στα 
συλλογικά όργανα και την πειθαρχική δικαιοδοσία. 

11. α) Οι προσλαμβανόμενοι σύμφωνα με τις διατάξεις 
του άρθρου αυτού εντάσσονται και προσφέρουν υπηρε¬ 
σίες στο Τμήμα, το οποίο τους αναθέτει τις περισσότερες 
ώρες διδασκαλίας. Αν υπάρχουν ίσες ώρες διδασκαλίας 
σε δύο ή παραπάνω Τμήματα, για την ένταξη αποφασίζει 
ο Διευθυντής της Σχολής ή, αν τα Τμήματα ανήκουν σε 
διαφορετικές Σχολές, ο Πρόεδρος του Τ.Ε.Ι.. 

β) Η ενδεχόμενη απασχόληση του προσωπικού του πα¬ 
ρόντος άρθρου για ένα ή περισσότερα εξάμηνα στο ίδιο 
ή άλλο Τ.Ε.Ι., σε καμία περίπτωση δεν δημιουργεί δικαίω¬ 
μα μετατροπής της σύμβασης σε αορίστου χρόνου ή άλ¬ 
λα δικαιώματα, μη προβλεπόμενα από το νόμο αυτόν, έ¬ 
ναντι του Τ.Ε.Ι. ήτου Δημοσίου.» 

Δ. Στο άρθρο 20 του Ν. 1404/1983 γίνονται οι ακόλου¬ 
θες τροποποιήσεις: 

1. Στο κεφάλαιο Α' καταργείται η παράγραφος 2 και 
στην παράγραφο 1 αντικαθίσταται η φράση «Οι Καθηγη¬ 
τές και Επίκουροι Καθηγητές» με τη φράση «Οι Καθηγη¬ 
τές, Αναπληρωτές Καθηγητές και Επίκουροι Καθηγητές». 

2. Στο κεφάλαιο Β': 

α) Η παράγραφος 1 αντικαθίσταται ως ακολούθως: 

«1. Οι ώρες εβδομαδιαίας διδακτικής απασχόλησης 
των μελών του Ε.Π. ορίζονται κατά βαθμίδα ως ακολού¬ 
θως: 

α) Καθηγητής 10 ώρες 

β) Αναπληρωτής Καθηγητής 12 ώρες 

γ) Επίκουρος Καθηγητής 14 ώρες 

δ) Καθηγητής Εφαρμογών 16 ώρες .» 

β) Στην παράγραφο 2 διαγράφεται η λέξη «διοικητικά» 
και μετά τη λέξη «διάστη μα» τίθεται η φράση: «Τα είδη των 
πρόσθετων καθηκόντων για τα οποία επιτρέπεται η μείω¬ 
ση του διδακτικού ωραρίου, που σε κάθε περίπτωση δεν 
μπορεί να υπερβαίνει το ήμισυ του υποχρεωτικού ωραρί¬ 
ου, καθορίζονται από τον εσωτερικό κανονισμό του Τ. Ε. I.. 
Το διδακτικό ωράριο των μελών Ε.Π. μερικής απασχόλη¬ 
σης ορίζεται στο μισό του διδακτικού ωραρίου των μελών 
Ε.Π. πλήρους απασχόλησης.» 

3. Το κεφάλαιο Δ' καταργείται και τα κεφάλαια Ε', ΣΤ', Ζ', 
Η', Θ' γίνονται Δ', Ε', ΣΤ', Ζ' και Η' αντιστοίχως. 

4. Η παράγραφος 5 του κεφαλαίου Δ' «Εκπαιδευτικές Ά¬ 
δειες», όπως ανωτέρω τροποποιήθηκε, αντικαθίσταται 
ως ακολούθως: 

«5. Την εκπαιδευτική άδεια χορηγεί, μετά από απόφαση 
του Συμβουλίου του Τ.Ε.Ι., ο Πρόεδρος του Τ.Ε.Ι., ύστερα 
από αίτηση του ενδιαφερομένου και εισήγηση του Τμή¬ 
ματος. Το αργότερο δύο μήνες μετά τη λήξη της εκπαι¬ 


δευτικής άδειάς του, το μέλος Ε.Π. υποβάλλει έκθεση για 
τις δραστηριότητες και τα αποτελέσματα της εκπαιδευτι¬ 
κής άδειας στο Τμήμα του, το οποίο και την αξιολογεί. Η 
απόφαση χορήγησης εκπαιδευτικής άδειας στο μέλος 
Ε.Π. και η αξιολόγηση της έκθεσής του κοινοποιούνται 
στην αρμόδια Διεύθυνση του Υπουργείου Εθνικής Παι¬ 
δείας και Θρησκευμάτων. Ειδικότερα θέματα, σχετικά με 
τη χορήγηση των εκπαιδευτικών αδειών και τις υποχρεώ¬ 
σεις των αδειούχων και κάθε άλλη σχετική λεπτομέρεια, 
καθορίζονται στον εσωτερικό κανονισμό του Τ. Ε.Ι..» 

5. Το κεφάλαιο Ζ', όπως ανωτέρω τροποποιήθηκε, με¬ 
τονομάζεται σε «Θέματα ασφάλισης, περίθαλψης και ηλι¬ 
κίας αποχώρησης» και αντικαθίσταται ως ακολούθως: 

«1. Για θέματα υγειονομικής και ιατροφαρμακευτικής 
περίθαλψης του Ε.Π. και Ε.ΔΙ.Π.τωνΤ.Ε.Ι ισχύουν οι αντί¬ 
στοιχες ρυθμίσεις για τα μέλη Δ.Ε.Π. και Ε.Ε.ΔΙ.Π. αντί¬ 
στοιχα των πανεπιστημίων. 

2. Τα μέλη Ε.Π. και Ε.ΔΙ.Π. των Τ.Ε.Ι. αποχωρούν αυτο¬ 
δικαίως από τη θέση τους όταν λήξει το ακαδημαϊκό έτος 
μέσα στο οποίο συμπληρώνουντο εξηκοστό έβδομο έτος 
της ηλικίας τους. Η διαπιστωτική πράξη συμπλήρωσης 
του ορίου ηλικίας εκδίδεται από τον Πρόεδρο του οικείου 
Τ.Ε.Ι. το πρώτο τρίμηνο του ακαδημαϊκού έτους μέσα στο 
οποίο συμπληρώνεται το όριο αυτό, επιδίδεται στον εν¬ 
διαφερόμενο και γνωστοποιείται στο οικείο Τμήμα. 

3. Το Συμβούλιο του Τ.Ε.Ι., ύστερα από πρόταση του 
Συμβουλίου του Τμήματος, απονέμει τον τίτλο του «Ομό¬ 
τιμου Καθηγητή Τ.Ε.Ι.» σε όσα μέλη της βαθμίδας καθη¬ 
γητή εξέρχονται της υπηρεσίας, συνεκτιμώντας το έργο 
και την προσφορά τους.» 

6. Το κεφάλαιο Η' «Λοιπές υποχρεώσεις», όπως ανωτέ¬ 
ρω τροποποιήθηκε, αντικαθίσταται ως ακολούθως: 

«1. Η κατά τη διάρκεια του διδακτικού έτους υπαίτια α¬ 
πουσία πάνω απότριάντα εργάσιμες ημέρες, χωρίςτην ά¬ 
δεια του Συμβουλίου του Τ.Ε.Ι., συνιστά πειθαρχικό πα¬ 
ράπτωμα. Γιατο παράπτωμα αυτό το αρμόδιο πειθαρχικό 
συμβούλιο μπορεί να επιβάλει την ποινή της οριστικής 
παύσης. 

2. α) Το εκπαιδευτικό, διοικητικό και λοιπό προσωπικό 
των Τ.Ε.Ι. έχει την υποχρέωση μέσα σε τρεις μήνες από το 
διορισμό του να εγκατασταθεί και να διαμένει μόνιμα στον 
τόπο όπου εδρεύει το Τ.Ε.Ι., η Σχολή, το Τμήμα ή το Πα¬ 
ράρτημα που ανήκει η θέση του. 

β) Η μη τήρηση των υποχρεώσεων του στοιχείου α' ή η 
μεταγενέστερη μεταβολή της μόνιμης διαμονής συνιστά 
πειθαρχικό παράπτωμα, για το οποίο μπορεί να επιβληθεί 
η ποινή της οριστικής παύσης.» 

Ε. Στο άρθρο 21 του Ν. 1404/1983 προστίθεται παρά¬ 
γραφος 9 ως ακολούθως: 

«9. Οι διατάξεις της παραγράφου 7 του άρθρου 15 ε¬ 
φαρμόζονται αναλόγως και για τις κενές οργανικές θέ¬ 
σεις του Ειδικού Τεχνικού Προσωπικού (Ε.Τ.Π.) των 
Τ.Ε.Ι..» 

ΣΤ. Στο άρθρο 22 του Ν. 1404/1983 προστίθεται παρά¬ 
γραφος 7 ως ακολούθως: 

«7. Για όσους προΐστανται των γραμματειών των Σχο¬ 
λώ ν και των Τ μη μάτων των Τ.Ε.Ι. εφαρμόζονται αναλόγως 
οι διατάξεις της παραγράφου 2 του άρθρου 3 του Ν. 
2083/1992, όπως αντικαταστάθηκε με την παράγραφο 3 
του άρθρου 13του Ν. 2817/2000.» 

Ζ. α) Στην παράγραφο 2 του άρθρου 10 του Ν. 
2530/1997 προστίθενται τα ακόλουθα: 

«Η παράγραφος 2 του άρθρου 4 ισχύει αναλόγως προ- 
κειμένου περί μελών Ε.Π. τωνΤ.Ε.Ι. που κατέχουν τακτική 
θέση.» 

β) Η παράγραφος 3 του άρθρου 11 του Ν. 2530/1997 α¬ 
ντικαθίσταται ως ακολούθως: 

«3. Κατά τα λοιπά ισχύουν αναλόγως για τα μέλη Ε.Π. 
των Τ.Ε.Ι. οι διατάξεις των παραγράφων 3 και 4 του άρ¬ 
θρου 5 του παρόντος νόμου και της παραγράφου 5 του 
αυτού άρθρου προκειμένου για μέλη Ε.Π. που κατέχουν 
τακτική θέση.» 

γ) Στην παράγραφο 2 του άρθρου 12του Ν. 2530/1997 
προστίθενται τα ακόλουθα: 

«Η παράγραφος 2 του άρθρου 6 ισχύει αναλόγως προ¬ 
κειμένου περί μελών Ε.Π. τωνΤ.Ε.Ι. που κατέχουν τακτική 
θέση.» 

Η. Το άρθρο 15 του Ν. 2530/1997 αντικαθίσταται ως α¬ 
κολούθως: 

«Άρθρο 15 

Αποδοχές μελών Ε.Π. τωνΤ.Ε.Ι. 

1. Ο βασικός μηνιαίος μισθός των μελών Ε.Π. τωνΤ.Ε.Ι., 
καθώς και των μελών Ε.ΔΙ.Π., καθορίζεται με βάση το βα¬ 
σικό μηνιαίο μισθό του Καθηγητή Εφαρμογών, με τους 
παρακάτω συντελεστές, στρογγυλοποιούμενος στην 


πλησιέστερη εκατοντάδα: 
α) Καθηγητής 1,50 

β) Αναπληρωτής Καθηγητής 1,30 

γ) Επίκουρος Καθηγητής 1,15 

δ) Καθηγητής Εφαρμογών 1,00 

ε) Μέλος Ε.ΔΙ.Π. 1,00 


Ο βασικός μηνιαίος μισθός του Καθηγητή Εφαρμογών 
ορίζεται σε διακόσιες πενήντα πέντε χιλιάδες δραχμές. 

2. Πέρα από το βασικό μισθό της προηγούμενης παρα¬ 
γράφου παρέχονται και τα εξής επιδόματα, παροχές και 
αποζημιώσεις κατά μήνα: 

α) Επίδομα χρόνου υπηρεσίας, σύμφωνα με τις διατά- 
ξειςτου στοιχείου α'της παραγράφου 2του άρθρου 13. 

β) Επίδομα μεταπτυχιακών σπουδών, σύμφωνα με τις 
διατάξειςτου στοιχείου β'τηςπαραγράφου 2του άρθρου 
13. 

γ) Επίδομα διδακτικής προετοιμασίας και εξωδιδακτι- 
κής απασχόλησης εντός των Τ.Ε.Ι., οριζόμενο ως ακο¬ 
λούθως: 

αα) Καθηγητής 190.000 δραχμές 

ββ) Αναπληρωτής Καθηγητής 170.000 » 

γγ) Επίκουρος Καθηγητής 130.000 » 

δδ) Καθηγητής Εφαρμογών 90.000 » 

εε) Μέλος Ε.ΔΙ.Π. 40.000 » 

δ) Πάγια μηνιαία αποζημίωση για δημιουργία και ενημέ¬ 
ρωση βιβλιοθήκης και για συμμετοχή σε συνέδρια, οριζό¬ 
μενη ως ακολούθως: 

αα) Καθηγητής 110.000 δραχμές 

ββ) Αναπληρωτής Καθηγητής 90.000 » 

γγ) Επίκουρος Καθηγητής 60.000 » 

δδ) Καθηγητής Εφαρμογών 50.000 » 

εε) Μέλος Ε.ΔΙ.Π. 30.000 

ε) Ερευνητικό επίδομα τεχνολογικής έρευνας, οριζόμε¬ 
νο ως ακολούθως: 


αα) Καθηγητής 60.000 δραχμές 

ββ) Αναπληρωτής Καθηγητής 60.000 » 

γγ) Επίκουρος Καθηγητής 50.000 » 

δδ) Καθηγητής Εφαρμογών 40.000 » 

στ) Ειδικό επίδομα μεταδιδακτορικής έρευνας για μέλη 
που κατέχουν τακτικές θέσεις, οριζόμενο ως ακολούθως: 
αα) Καθηγητής 30.000 δραχμές 

ββ) Αναπληρωτής Καθηγητής 20.000 » 

γγ) Επίκουρος Καθηγητής 15.000 » 

ζ) Οικογενειακή παροχή, σύμφωνα με τις διατάξειςτου 
άρθρου 12του Ν. 2470/1997. 

η) Επίδομα εορτών και άδειας, σύμφωνα με τις διατά- 
ξειςτου άρθρου 9του Ν. 2470/1997. 

θ) Έξοδα παράστασης στους Προέδρους, Αντιπροέ¬ 
δρους, Διευθυντές Σχολών και Προϊσταμένους Τμήματος 
οριζόμενα ως ακολούθως: 
αα) Πρόεδρος 130.000 δραχμές 

ββ) Αντιπρόεδρος 110.000 » 

γγ) Διευθυντής Σχολής 60.000 » 

δδ) Προϊστάμενος Τμήματος 40.000 » 

ι) Τα ποσά των περιπτώσεων αα) των στοιχείων γ', δ' και 
ε' της παραγράφου αυτής προσαυξάνονται κατά τριάντα 
χιλιάδες δραχμές με τη συμπλήρωση είκοσι πέντε ετών υ¬ 
πηρεσίας. 

3. Πέραν των παροχών και αποζημιώσεων του άρθρου 
αυτού δεν δικαιολογείται, από την έναρξη της ισχύος του 
παρόντος και εφεξής, η χορήγηση άλλων μισθολογικών 
παροχών, με οποιαδήποτε ονομασία και από οποιαδήπο¬ 
τε πηγή, για μέλη Ε.Π. και Ε.ΔΙ.Π. τωνΤ.Ε.Ι.. 

4. Οι μηνιαίες αποδοχές των μελών Ε.Π. των Τ.Ε.Ι. μερι¬ 
κής απασχόλησης ορίζονται στο ένα τρίτο (1/3) του συνό¬ 
λου των μηνιαίων αποδοχών και των επιδομάτων αντί¬ 
στοιχης βαθμίδας πλήρους απασχόλησης με τα ίδια έτη 
υπηρεσίας. Η οικογενειακή παροχή καταβάλλεται πλή¬ 
ρως. 

5. Οι αποδοχές και τα επιδόματα των ανωτέρω περικό¬ 
πτονται κατά τις ημέρες της συλλογικής ή ατομικής απο¬ 
χής από τα καθήκοντά τους (διδακτικά ή εξεταστικά). 

6. Η συνδρομή των προϋποθέσεων για τη χορήγηση των 
επιδομάτων των στοιχείων γ', δ' και ε' της παραγράφου 2 
εξετάζεται σε συνδυασμό με τη διαδικασία της παραγρά¬ 
φου 2 του άρθρου 9.» 

Θ. Το άρθρο 32 του Ν. 1404/1983 αντικαθίσταται ως α¬ 
κολούθως: 

«Άρθρο 32 
Πειθαρχικά θέματα 

1. Με τον εσωτερικό κανονισμό κάθε Τ.Ε.Ι. ρυθμίζονται 
τα πειθαρχικά αδικήματα, οι επιβαλλόμενες ποινές και η 
πειθαρχική δικαιοδοσία για τα μέλη του Τ.Ε.Ι. και κάθε 
σχετική λεπτομέρεια. 

2. Τα μέλη Ε.Π. των Τ.Ε.Ι. μπορούν να παυθούν για τους 
λόγους και με τη διαδικασία που προβλέπεται για τα μέλη 
Δ.Ε.Π. των Πανεπιστημίων. Στις περιπτώσεις αυτές, όπου 
στις διατάξεις συγκρότησης του οικείου Συμβουλίου 
προβλέπεται Αντιπρύτανης του Α.Ε.Ι., νοείται ο αντίστοι¬ 
χος Αντιπρόεδρος του Τ.Ε.Ι. και όπου προβλέπεται Πρύ¬ 
τανης, νοείται Πρόεδρος Τ.Ε.Ι.». 

I. Το άρθρο 34 του Ν. 1404/1983 αντικαθίσταται ως α¬ 
κολούθως: 

«Άρθρο 34 
Αλλαγή Τμήματος 

1. Μέλη του Ε.Π. και του Ε.Τ.Π. ενός Τμήματος Τ.Ε.Ι. ε¬ 
πιτρέπεται να τοποθετηθούν σε αντίστοιχες θέσεις και ει¬ 
δικότητες άλλου Τμήματος του ίδιου Τ.Ε.Ι. μόνο με τις α¬ 
κόλουθες προϋποθέσεις: 

α) Για την κάλυψη εκπαιδευτικών αναγκών σε νεοϊ- 
δρυόμενο Τμήμα ή Παράρτημα του Τ.Ε.Ι.. 

β) Σε περίπτωση κατάργησης των θέσεών τους λόγω 
κατάργησης του Τμήματος στο οποίο ανήκουν οι οργανι¬ 
κές τους θέσεις. 

Οι τοποθετήσεις αυτές διενεργούνται με απόφαση του 
Υπουργού Εθνικής Παιδείας και Θρησκευμάτων, που δη¬ 
μοσιεύεται στην Εφημερίδα της Κυβερνήσεως, μετά από 
πρόταση του Συμβουλίου του οικείου Τ.Ε.Ι. και αίτηση των 
ενδιαφερομένων, που υποβάλλεται εντός τριών μηνών α¬ 
πό την ίδρυση ή κατάργηση του Τμήματος ή του Παραρ¬ 
τήματος, κατά περίπτωση. 

2. Τοποθέτηση μέλους Ε.Π. σε θέση αντίστοιχης βαθμί¬ 
δας και ειδικότητας σε Τμήμα άλλου Τ.Ε.Ι., λόγω κατάρ¬ 
γησης της κατεχόμενης θέσης σε καταργούμενο Τμήμα, 
επιτρέπεται να πραγματοποιηθεί μόνο εφόσον δεν είναι 
δυνατή η τοποθέτηση σε άλλο Τμήμα του ίδιου Τ.Ε.Ι., σε 
εφαρμογή των διατάξεων της προηγούμενης παραγρά¬ 
φου. Οι τοποθετήσεις της περίπτωσης αυτής διενεργού- 
νται με αποφάσεις του Υπουργού Εθνικής Παιδείας και 
Θρησκευμάτων, που δημοσιεύονται στην Εφημερίδα της 
Κυβερνήσεως, μετά από αίτηση των ενδιαφερομένων 
που περιλαμβάνει τρεις προτιμήσεις και γνώμη των Συμ¬ 
βουλίων των αντίστοιχων Τ.Ε.Ι..» 

Άρθρο 5 

Ρύθμιση θεμάτων σπουδών και διοίκησης των Τ.Ε.Ι. 

1. Όπου στις διατάξεις του Ν. 1404/1983 και της νομο¬ 
θεσίας σχετικώς με τα Τ.Ε.Ι. αναφέρεται «Ομάδα Μαθη¬ 
μάτων» ή τα αρχικά «Ο.Μ.» νοείται εφεξής «Τομέας», ενώ 
όπου αναφέρεται «μέλη Ε.Ε.Π. των Τ.Ε.Ι.» ή τα αρχικά 
«Ε.Ε.Π.» στο εξής νοούνται τα μέλη Ε.ΔΙ.Π. των Τ.Ε.Ι.. 

2. Το στοιχείο α' της παραγράφου 1 του άρθρου 3 του 
Ν. 1404/1983 αντικαθίσταται ως ακολούθως: 

«α) Τακτικά είναι τα μέλη του Εκπαιδευτικού Προσωπι¬ 
κού (Ε.Π.), τα μέλη του Ειδικού Διδακτικού Προσωπικού 
(Ε.ΔΙ.Π.), το Διοικητικό Προσωπικό (Δ.Π.), το Ειδικό Τε¬ 
χνικό Προσωπικό (Ε.Τ.Π.) και οι σπουδαστές.» 

3. Οι παράγραφοι 2 και 3 του άρθρου 8 του Ν. 1404/ 
1983 αντικαθίστανται ως ακολούθως: 

«2. Η Γ. Σ. απαρτίζεται από το Ε.Π. και δύο εκπροσώ¬ 
πους των σπουδαστών. Η Γ.Σ.: 

α) Εκλέγει τον Υπεύθυνο του Τομέα και τον Αναπληρω¬ 
τή του. 

β) Αναθέτει καθήκοντα Υπεύθυνου Εργαστηρίου που 
τυχόν έχει ενταχθεί στον Τομέα κατά προτεραιότητα σε 
Καθηγητές, Αναπληρωτές Καθηγητές, Επίκουρους Κα¬ 
θηγητές ή Καθηγητές εφαρμογών του Τομέα. 

γ) Κατανέμει το διδακτικό έργο με βάση την ειδίκευση 
και καταλληλότητα, την εκπαιδευτική πείρα και τη βαθμί¬ 
δα του Ε.Π.. 

δ) Υποβάλλει προτάσεις στη Γ.Σ. του Τμήματος σχετικά 
με το πρόγραμμα σπουδών. 

3. Ο Υπεύθυνος του Τομέα έχει ως έργο, ιδίως, να συ¬ 
ντονίζει γενικά το έργο του, να συγκαλεί τη Γ.Σ. του Το¬ 
μέα, να καταρτίζει την ημερήσια διάταξη, ναεισηγείταιτα 


θέματα, να προεδρεύει στις εργασίες της και να μεριμνά 
για την εκτέλεση των αποφάσεών της.» 

4. Όπου στο Ν. 1404/1983 αναφέρεται σε σειρά «Καθη¬ 
γητής, Επίκουρος Καθηγητής» νοείται εφεξής «Καθηγη¬ 
τής, Αναπληρωτής Καθηγητής» και όπου «Καθηγητής, Ε¬ 
πίκουρος Καθηγητής, Καθηγητής Εφαρμογών» νοείται ε¬ 
φεξής «Καθηγητής, Αναπληρωτής Καθηγητής, 
Επίκουρος Καθηγητής». 

5. α) Στο τέλος της παραγράφου 2 του άρθρου 9 του Ν. 
1404/1983 προστίθενται τα ακόλουθα: 

«Αν παρά το γραπτό αίτημα ο Προϊστάμενος του Τμή¬ 
ματος δεν συγκαλεί τη Γ.Σ., ο Πρόεδρος του Τ.Ε.Ι. ή ο Α¬ 
ντιπρόεδρος που αυτός ορίζει καταρτίζει την ημερήσια 
διάταξη και ενεργεί όλες τις σχετικές πράξεις που ανή¬ 
κουν στην αρμοδιότητα του Προϊσταμένου.» 

β) Στην παράγραφο 3 του ίδιου άρθρου διαγράφεται η 
φράση «από έναν εκπρόσωπο της βαθμίδας ή των βαθμι¬ 
δών του Ε.Π. που δεν μετέχουν στο συμβούλιο». 

6. α) Το στοιχείο ε' της παραγράφου 2 του άρθρου 11 
του Ν. 1404/1983 αντικαθίσταται ως ακολούθως: 

«ε) Καταρτίζει, μετά από γνώμη των Συμβουλίων των 
Σχολών, τον εσωτερικό κανονισμό του Τ.Ε.Ι. και τον υπο¬ 
βάλλει στον Υπουργό Εθνικής Παιδείας και Θρησκευμά¬ 
των για έλεγχο νομιμότητας και έγκριση. Ο εσωτερικός 
κανονισμός δεν περιορίζεται σε επαναλήψεις διατάξεων 
του νόμου, αλλά περιλαμβάνει τα επί μέρους θέματα που 
αναφέρονται στις οικείες διατάξεις του νόμου και ρυθμί¬ 
ζει ειδικότερα θέματα ακαδημαϊκής, διοικητικής και οικο¬ 
νομικής λειτουργίας, οργανωτικής δομής, λειτουργίας 
οργάνων, παροχών σε σπουδαστές, απονομής τιμητικών 
ακαδημαϊκών τίτλων, εθιμοτυπίας τελετουργικού χαρα¬ 
κτήρα, πειθαρχικού δικαίου και δημοσίων σχέσεων και 
διαδικασίας ελέγχου και τήρησης των θεσπισμένων κα¬ 
νόνων, καθώς και τις κυρώσεις σε περίπτωση παράβασής 
τους.» 

β) Τα δύο πρώτα εδάφιατης παραγράφου 3 του άρθρου 
11 του Ν. 1404/1983 τροποποιούνται ως ακολούθως: 

«Το Συμβούλιο του Τ.Ε.Ι. απαρτίζεται από τον Πρόεδρο, 
τον Αντιπρόεδρο ή τους Αντιπροέδρους, τους Διευθυ¬ 
ντές των Σχολών και έναν εκπρόσωπο των σπουδαστών. 
Στο Συμβούλιο μετέχει και ο Γενικός Γραμματέας του 
Τ.Ε.Ι., αλλά έχει δικαίωμα ψήφου μόνο επί διοικητικών και 
τεχνικών θεμάτων, καθώς και επί θεμάτωντου διοικητικού 
προσωπικού. Όταν γίνεται συζήτηση επί θεμάτωντου δι¬ 
οικητικού προσωπικού μετέχει χωρίς δικαίωμα ψήφου και 
εκπρόσωπος του διοικητικού προσωπικού, που ορίζεται 
σύμφωνα με τη διαδικασία της παραγράφου 8 του άρ¬ 
θρου 12. Σε περίπτωση ισοψηφίας υπερισχύει η ψήφος 
του Προέδρου.» 

7. Στην παράγραφο 4 του άρθρου 11 του Ν. 1404/1983 
προστίθεται στοιχείο ζ' ως ακολούθως: 

«ζ) Μπορεί να προεδρεύει, χωρίς δικαίωμα ψήφου, ο- 
ποιουδήποτε συλλογικού οργάνου, όταν αυτό παραλεί¬ 
πει, αν και υποχρεούται, να λάβει αποφάσεις ή να λαμβά¬ 
νει συγκεκριμένα μέτρα, ύστερα από απόφαση του Συμ¬ 
βουλίου του Τ.Ε.Ι., για την αντιμετώπιση επειγόντων 
ζητημάτων, όταν συλλογικά όργανα διοίκησης του Τ.Ε.Ι. 
αδυνατούν να λειτουργήσουν και να λάβουν αποφάσεις.» 

8. Η παράγραφος 6του άρθρου 11 του Ν. 1404/1983 α¬ 
ντικαθίσταται ως ακολούθως: 

«6. Σε Τ.Ε.Ι. που: α) λειτουργούν περισσότερα από είκο¬ 
σι Τμήματα, β) έχουν ένα ή περισσότερα Παραρτήματα, 
που λειτουργούν εκτός της έδρας τους ή γ) συγκεντρώ- 

νουν συνολικά αριθμό σπουδαστών πάνω από δέκα χιλιά¬ 
δες, εκλέγονται δύο Αντιπρόεδροι. Η κατανομή των αρ¬ 
μοδιοτήτων τους γίνεται από τον εσωτερικό κανονισμό 
του Τ.Ε.Ι. και αν δεν υπάρχει σχετική πρόβλεψη, με από¬ 
φαση του Προέδρου, η οποία δημοσιεύεται στην Εφημε¬ 
ρίδα της Κυβερνήσεως. Στη Συνέλευση του Τ.Ε.Ι. μετέ¬ 
χουν και οι δύο.» 

9. Οι παράγραφοι 1 και 10 στοιχείο γ' και δ' του άρθρου 
12 του Ν. 1404/1983 αντικαθίστανται ως ακολούθως: 

«1. Ως Πρόεδροι, Αντιπρόεδροι, Διευθυντές Σχολών, 
Προϊστάμενοι Τμημάτων και Υπεύθυνοι Τομέα εκλέγονται 
μέλη Ε.Π. από τις βαθμίδες Καθηγητή ή Αναπληρωτή Κα¬ 
θηγητή. Αν δεν υπάρχουν μέλη των βαθμιδών αυτών, επι¬ 
τρέπεται η εκλογή ως Προϊσταμένου Τμήματος ή Υπεύ- 
θυνουΤομέα Επίκουρου Καθηγητή. Η εκλογή γίνεται σύμ¬ 
φωνα με τις επόμενες παραγράφους καιτην περίπτωση α' 
της παραγράφου 2 του άρθρου 8 του παρόντος νόμου.» 

«10. γ) Τα συλλογικά όργανα βρίσκονται σε απαρτία ό¬ 
ταν παρίστανται τα μισό συν ένα τουλάχιστον από τα μέ¬ 
λη τους που έχουν δικαίωμα ψήφου. Αν δεν υπάρχει α¬ 
παρτία, το όργανο συγκαλείται εκ νέου μέσα σε δέκα η¬ 
μέρες από την πρώτη σύγκληση και ευρίσκεται σε 
απαρτία όσα μέλη και αν είναι παρόντα. Οι αποφάσεις 
λαμβάνονται με απόλυτη πλειοψηφία των έγκυρων ψή¬ 
φων των παρόντων μελών τους, εκτός αν ρητώς προβλέ- 
πεται διαφορετικά στο νόμο. Οι λευκές ψήφοι και οι απο¬ 
χές δεν λαμβάνονται υπόψη στο αποτέλεσμα της ψηφο¬ 
φορίας ούτε υπολογίζονται στον αριθμό των παρόντων 
όσοι ψήφισαν λευκό ή απείχαν, χωρίς αυτό να έχει καμία 
επίδραση σε θέματα απαρτίας. Τα μέλη των συλλογικών 
οργάνων ψηφίζουν ελεύθερα και κατά την κρίση τους, 
παίρνοντας υπόψη μόνο το νόμο, τον εσωτερικό κανονι¬ 
σμό και το συμφέροντου ιδρύματος. 

δ) Στα εκλεκτορικά σώματα για εκλογή Προέδρων, Α¬ 
ντιπροέδρων, Διευθυντών Σχολών, Προϊσταμένων Τμη¬ 
μάτων και Υπεύθυνων Τομέα μπορούν να μετέχουν όσοι 
απουσιάζουν σε αναρρωτική, εκπαιδευτική ή άλλου εί¬ 
δους άδεια, εφόσον το δηλώσουν εγγράφως σε αυτόν 
που έχει την ευθύνη της σύγκλησης των σωμάτων εκλε¬ 
κτόρων το αργότερο μέχρι την ανάδειξη των υποψηφίων, 
ενώ δεν μετέχουν όσοι τελούν σε αναστολή ή απαγόρευ¬ 
ση άσκησης των καθηκόντων τους.» 

10. Στο άρθρο 12του Ν. 1404/1983 προστίθεται παρά¬ 
γραφος 11 ως ακολούθως: 

«11. Σε περίπτωση μη εκλογής Προϊσταμένου Τμήμα¬ 
τος ή Υπεύθυνου Τομέα, για οποιονδήποτε λόγο, διορίζε¬ 
ται για ένα έτος, με απόφαση του Συμβουλίου του Τ.Ε.Ι. 
προσωρινός Προϊστάμενος ή Υπεύθυνος, κατά περίπτω¬ 
ση, μέλος Ε.Π. μιας των τριών πρώτων βαθμιδών και επα¬ 
ναλαμβάνεται μέσα στο ίδιο έτος η εκλογή για την κάλυ¬ 
ψη του υπολοίπου χρόνου της θητείας.» 

11. Το άρθρο 13 του Ν. 1404/1983 αντικαθίσταται ως α¬ 
κολούθως: 

«Η εποπτείατου κράτους στα Τ.Ε.Ι. ασκείται από τον Υ¬ 
πουργό Εθνικής Παιδείας και Θρησκευμάτων, ο οποίος ε¬ 
λέγχει τη νομιμότητα των πράξεων των οργάνων των 
Τ.Ε.Ι., όπως ορίζεται από το νόμο.» 

12. Στο άρθρο 25 του Ν. 1404/1983: 

α) Ο τίτλος του άρθρου αντικαθίσταται ως ακολούθως: 
«Περιεχόμενο σπουδών - Επαγγελματικά και ακαδημαϊκά 
δικαιώματα». 

β) Η παράγραφος 1 αντικαθίσταται ως ακολούθως: 

«1. α) Με προεδρικό διάταγμα, που εκδίδεται με πρότα¬ 


ση του Υπουργού Εθνικής Παιδείας και Θρησκευμάτων, 
ύστερα από εισήγηση του Συμβουλίου του οικείου Τ.Ε.Ι. ή 
του οικείου Τμήματος, ανάλογα με την περίπτωση, και 
γνώμη του αρμόδιου οργάνου του Ε.ΣΥ.Π., καθορίζεται 
το περιεχόμενο σπουδών σε περίπτωση ίδρυσης νέου 
Τμήματος ή αλλαγής του γνωστικού αντικειμένου υπάρ- 
χοντος Τμήματος Τ.Ε.Ι. ή όταν το επιβάλλουν οι εξελίξεις 
του αντίστοιχου επιστημονικού ή επαγγελματικού τομέα. 

β) Το περιεχόμενο σπουδών κάθε Τμήματος Τ.Ε.Ι. περι¬ 
λαμβάνει κυρίως την αποστολή και το αντικείμενο σπου¬ 
δών του Τμήματος, τους γνωστικούς στόχους που αντα- 
ποκρίνονται στις απαιτήσεις του αντίστοιχου προς το 
Τμήμα επαγγέλματος, καθώς και τη δομή των σπουδών. 

γ) Η διάρκεια σπουδών στα Τμήματα των Τ.Ε.Ι. είναι κα¬ 
τά κανόνα οκτώ εξάμηνα και περιλαμβάνει τον αριθμό 
των εξαμηνιαίων προγραμμάτων διδασκαλίας και το εξά¬ 
μηνο εκπόνησης της πτυχιακής εργασίας, κατά τη διάρ¬ 
κεια του οποίου μπορεί να πραγματοποιείται και η καθο¬ 
δηγούμενη και αξιολογούμενη άσκηση στο επάγγελμα. Ε¬ 
πιτρέπεται, ανάλογα με τη φύση και την έκταση του 
γνωστικού αντικειμένου ενός Τμήματος Τ.Ε.Ι., να καθορι¬ 
στεί, μετο προεδρικό διάταγματου εδαφίου α', η διάρκεια 
σπουδών στο Τμήμα αυτό σε επτά εξάμηνα.» 
γ) Προστίθεται παράγραφος 3 ως ακολούθως: 

«3. Το πτυχίο που χορηγείται από Τμήματα Τ.Ε.Ι. είναι 
βασικός τίτλος σπουδών ανώτατης εκπαίδευσης, ο οποί¬ 
ος δίνει τη δυνατότητα πρόσβασης σε προγράμματα με¬ 
ταπτυχιακών σπουδών σε ελληνικά ή ξένα Πανεπιστήμια, 
με τις προϋποθέσεις που εκάστοτε ισχύουν για τους πτυ- 
χιούχους ανώτατης εκπαίδευσης.» 

13. Η παράγραφος 3 του άρθρου 28 του Ν. 1404/1983 
αντικαθίσταται ως ακολούθως: 

«3. α) Τμήματα Τ.Ε.Ι. μπορούν να συμπράττουν στη λει¬ 
τουργία Προγραμμάτων Μεταπτυχιακών Σπουδών 
(Π.Μ.Σ.) που διοργανώνονται σε Πανεπιστήμια εσωτερι¬ 
κού ή ομοταγή εξωτερικού, με τη συμμετοχή σε αυτά με¬ 
λών Ε.Π. ή τη διάθεση χώρων και εγκαταστάσεων. 

β) Τμήματα Τ.Ε.Ι. τα οποία πληρούν τα κριτήρια που κα¬ 
θορίζονται από τα οικεία όργανα αξιολόγησης των ιδρυ¬ 
μάτων ανώτατης εκπαίδευσης μπορούν, με εφαρμογή 
των σχετικών διατάξεων που ισχύουν κάθε φορά για τη 
διεξαγωγή των Π.Μ.Σ., να συνδιοργανώσουν διατμηματι- 
κά Π.Μ.Σ. με Πανεπιστήμια εσωτερικού ή ομοταγή εξωτε¬ 
ρικού. 

γ) Οι τίτλοι σπουδών, στις παραπάνω περιπτώσεις, χο¬ 
ρηγούνται από τα Πανεπιστήμια. Με απόφαση του Υ¬ 
πουργού Εθνικής Παιδείας και Θρησκευμάτων καθορίζο¬ 
νται οι λεπτομέρειες εφαρμογής της παραγράφου αυ¬ 
τής.» 

Άρθρο 6 

Μεταβατικές ρυθμίσεις 

1. α) Οι θέσεις Καθηγητών, Επίκουρων Καθηγητών ή 
Καθηγητών Εφαρμογών Τ. Ε. I., που υπηρετούν κατάτην έ¬ 
ναρξη ισχύος του παρόντος νόμου ή που πρόκειται να διο- 
ρισθούν ύστερα από εκκρεμείς σχετικές διαδικασίες, με- 
τατρέπονται αυτοδικαίως σε προσωποπαγείς θέσεις Ανα¬ 
πληρωτών Καθηγητών, Επίκουρων Καθηγητών ή 
Καθηγητών Εφαρμογών αντίστοιχα. Οι ενιαίες θέσεις Κα- 
Θηγητών-Επίκουρων Καθηγητών που είναι κενές και δεν 
έχει προκηρυχθεί η πλήρωσή τους, μετατρέπονται αυτο¬ 
δικαίως σε τακτικές θέσεις κατά το ήμισυ Αναπληρωτών 

Καθηγητών και κατά το άλλο ήμισυ Επίκουρων Καθηγη¬ 
τών, ενώ οι αντίστοιχες θέσεις Καθηγητών Εφαρμογών 
Τ.Ε.Ι. μετατρέπονται κατά τον ίδιο τρόπο σε τακτικές θέ¬ 
σεις Καθηγητών Εφαρμογών Τ.Ε.Ι.. Αν υπάρχει κλάσμα 
στην προηγούμενη μετατροπή, στρογγυλοποιείται υπέρ 
της θέσης Αναπληρωτή Καθηγητή. Για τη μετατροπή των 
θέσεων των παραπάνω περιπτώσεων συντάσσεται διαπι- 
στωτική πράξη του Υπουργού Εθνικής Παιδείας και Θρη¬ 
σκευμάτων, που μνημονεύει τη θέση και το όνομα αυτού 
που τυχόν την κατέχει. Η πράξη αυτή δημοσιεύεται στην 
Εφημερίδα της Κυβερνήσεως. 

β) Όσοι κατέχουν προσωποπαγείς θέσεις σύμφωνα με 
τις ρυθμίσεις του στοιχείου α', μπορεί, με την επιφύλαξη 
των διατάξεων του κατωτέρω στοιχείου στ', να ζητήσουν 
μέχρι δύο φορές να κριθούν: αα) για τη μετατροπή της 
προσωποπαγούς θέσης τους σε μόνιμη τακτική θέση της 
ίδιας βαθμίδας ή ββ) για τη μετατροπή της προσωποπα¬ 
γούς θέσης τους σε μόνιμη τακτική θέση της επόμενης 
βαθμίδας, εφόσον έχουν τριετή τουλάχιστον προϋπηρε¬ 
σία στην προσωποπαγή θέση τους. Στην τριετή προϋπη¬ 
ρεσία συνυπολογίζεται η προϋπηρεσία στην αντίστοιχη 
βαθμίδα που ανήκαν πριν από την έναρξη ισχύος του πα¬ 
ρόντος νόμου. Οι αιτήσεις υποβάλλονται μέχρι 31 Αυγού- 
στου 2008. Οι κρίσεις αυτές βασίζονται στα προσόντα 
που προβλέπονται στις διατάξεις των παραγράφων 3 και 
4 του άρθρου 15 του Ν. 1404/1983, όπως τροποποιείται 
με τον παρόντα νόμο. Η κρίση σε ό,τι αφορά τις διατάξεις 
της παραγράφου 4 που προαναφέρθηκε, γίνεται με συνε- 
κτίμηση της προσφοράς αυτού που ζητά τη μετατροπή 
της θέσης του στην ανάπτυξη των ιδρυμάτων, όπως αυτή 
τεκμηριώνεται από τον ενδιαφερόμενο και έχει σχέση με 
την πολυετή αυτοδύναμη διδασκαλία, τη συμβολή στη 
διαμόρφωση της ύλης των μαθημάτων και την ανάπτυξη 
του εκπαιδευτικού και εργαστηριακού υλικού, την ανά¬ 
πτυξη και το συντονισμό τεχνολογικών ερευνητικών προ¬ 
γραμμάτων, τη διδασκαλία και τη συμμετοχή σε προ¬ 
γράμματα μεταπτυχιακών σπουδών ως και την άσκηση δι¬ 
οίκησης σε ιδρύματα τριτοβάθμιας εκπαίδευσης. Αυτοί 
που η θέση τους θα μετατραπεί σε θέση βαθμίδας Ανα¬ 
πληρωτή Καθηγητή, κρίνονται με κλειστή διαδικασία όταν 
ζητήσουν να εξελιχθούν σε θέση βαθμίδας Καθηγητή. 

γ) Οι αιτήσεις για τη μετατροπή προσωποπαγούς θέσης 
σε μόνιμη τακτική θέση Καθηγητή ή Αναπληρωτή Καθη¬ 
γητή Τ.Ε.Ι. υποβάλλονται στο Υπουργείο Εθνικής Παιδεί¬ 
ας και Θρησκευμάτων και κρίνονται από πενταμελή εκλε- 
κτορικά σώματα, που συγκροτούνται με αποφάσεις του 
Υπουργού Εθνικής Παιδείας και Θρησκευμάτων, ανά ειδι¬ 
κότητα ή συγγενείς ειδικότητες. Γ ια θέση βαθμίδας Κα¬ 
θηγητή Τ.Ε.Ι., τα εκλεκτορικά σώματα απαρτίζονται από 
Καθηγητές Τ.Ε.Ι. που κατέχουν τακτικές θέσεις. Γ ια θέση 
βαθμίδας Αναπληρωτή Καθηγητή Τ.Ε.Ι. τα εκλεκτορικά 
σώματα απαρτίζονται από Καθηγητές ή και Αναπληρωτές 
Καθηγητές Τ.Ε.Ι. που κατέχουν τακτικές θέσεις. Αν δεν υ¬ 
πάρχουν Καθηγητές ή Αναπληρωτές Καθηγητές Τ.Ε.Ι. 
που κατέχουν τακτικές θέσεις, τα εκλεκτορικά σώματα 
συμπληρώνονται ή συγκροτούνται από Καθηγητές ή και 
Αναπληρωτές Καθηγητές Πανεπιστημίων, κατά περίπτω¬ 
ση, ή επιστήμονες αναγνωρισμένων ερευνητικών κέ¬ 
ντρων, αντίστοιχων προσόντων και αντίστοιχης ή συγγε¬ 
νούς ειδικότητας προς τη θέση που πρόκειται να πληρω¬ 
θεί σε κάθε περίπτωση. 

δ) Οι αιτήσεις για τη μετατροπή προσωποπαγούς θέσης 
σε μόνιμη τακτική θέση Επίκουρου Καθηγητή ή Καθηγη¬ 


τή Εφαρμογών Τ.Ε.Ι. υποβάλλονται στο οικείο Τμήμα 
Τ.Ε.Ι. και κρίνονται από εκλεκτορικά σώμα του οικείου 
Τμήματος, στο οποίο μετέχουν τα μέλη Ε.Π. του Τμήμα¬ 
τος που κατέχουν τακτική θέση στην ίδια ή ανώτερη βαθ¬ 
μίδα από αυτή της θέσης που πρόκειται να πληρωθεί. Εάν 
στο Τμήμα αυτό δεν υπηρετούν πέντε τουλάχιστον μέλη 
Ε.Π. ως ανωτέρω, το εκλεκτορικά σώμα συμπληρώνεται, 
μέχριτον αριθμό αυτόν, με απόφαση του Συμβουλίου του 
οικείου Τ.Ε.Ι., με μέλη Ε.Π. από άλλα Τμήματα του ίδιου 
Τ.Ε.Ι. συγγενούς ειδικότητας, που κατέχουν τακτική θέση 
ίδιας ή ανώτερης βαθμίδας. Εάν και πάλι δεν μπορεί να 
συγκροτηθεί το εκλεκτορικά σώμα του Τμήματος, αυτό 
συγκροτείται ή συμπληρώνεται με απόφαση του Υπουρ¬ 
γού Εθνικής Παιδείας και Θρησκευμάτων, ύστερα από αί¬ 
τημα του Συμβουλίου του οικείου Τ.Ε.Ι. και απαρτίζεται α¬ 
πό μέλη Ε.Π. όμοιων προσόντων ως ανωτέρω από άλλα 
τμήματα Τ.Ε.Ι., μέλη Δ.Ε.Π. Πανεπιστημίων, ίδιας ή ανώ¬ 
τερης βαθμίδας κατά περίπτωση, ή επιστήμονες ανα¬ 
γνωρισμένων ερευνητικών κέντρων, αντίστοιχων προσό¬ 
ντων και αντίστοιχης ή συγγενούς ειδικότητας προς τη 
θέση που πρόκειται να πληρωθεί σε κάθε περίπτωση. 

ε) Η απόφαση του εκλεκτορικού σώματος υποβάλλεται 
στο Υπουργείο Εθνικής Παιδείας και Θρησκευμάτων για 
έλεγχο νομιμότητας. Όταν εγκριθεί ή αν δεν αναπεμφθεί 
μέσα σε τρεις μήνες από την περιέλευσή της στο Υπουρ¬ 
γείο, ο Πρόεδρος του Τ.Ε.Ι. εκδίδει σχετική διαπιστωτική 
πράξη που δημοσιεύεται στην Εφημερίδα της Κυβερνή¬ 
σεως. 

στ) αα) Οι Καθηγητές Εφαρμογών προσωποπαγών θέ¬ 
σεων, οι οποίοι είχαν ενταχθεί σε θέσεις Καθηγητών Ε¬ 
φαρμογών, σύμφωνα με τις διατάξεις της παραγράφου 
11 του άρθρου 1 του Ν. 2621/1998 (ΦΕΚ136 Α'), δεν υπά¬ 
γονται στις διατάξεις του στοιχείου β'. Οι θέσεις τους α¬ 
νήκουν εφεξής στο Κ.Ξ.Γ.Φ.Α. του οικείου Τ.Ε.Ι.. 

ββ) Μέλη Ε.Ε.Π., τα οποία δεν έχουν ενταχθεί σε θέσεις 
Καθηγητή Εφαρμογών Τ.Ε.Ι., σύμφωνα με τις διατάξεις 
της παραγράφου 11 του άρθρου 1 του Ν. 2621/1998, μπο¬ 
ρούν με αίτησή τους, που υποβάλλεται σε αποκλειστική 
προθεσμία τριών μηνών από την έναρξη ισχύος του πα¬ 
ρόντος νόμου, να ζητήσουν την ένταξή τους σε εφαρμο¬ 
γή των ανωτέρω διατάξεων, χωρίς την προϋπόθεση της 
τετραετούς προϋπηρεσίας σε Τ.Ε.Ι.. Οι διατάξεις που 
προαναφέρθηκαν εφαρμόζονται αναλόγως για όσους υ¬ 
πάγονται στην παρούσα διάταξη. Οι θέσεις όσων εντα¬ 
χθούν μετατρέπονται αυτοδικαίως σε προσωποπαγείς 
θέσεις Καθηγητή Εφαρμογών και ανήκουν εφεξής στο 
Κ.Ξ.Γ.Φ.Α. του Τ.Ε.Ι.. Οι θέσεις όσων δεν γίνουν δεκτές οι 
αιτήσεις ή δεν υποβάλλουν σχετική αίτηση μετατρέπο- 
νται αυτοδικαίως σε θέσεις μελών Ε.ΔΙ.Π.. Οι κενές θέσεις 
Ε.Ε.Π. μετατρέπονται σε θέσεις Ε.ΔΙ.Π.. Γιατη μετατροπή 
των θέσεων συντάσσεται διαπιστωτική πράξη του Υπουρ¬ 
γού Εθνικής Παιδείας και Θρησκευμάτων, που μνημονεύ¬ 
ει τη θέση και το όνομα αυτού που τυχόν την κατέχει. Η 
πράξη αυτή δημοσιεύεται στην Εφημερίδα της Κυβερνή¬ 
σεως. 

γγ) Όπου στις διατάξειςτου Ν. 1404/1983 αναφέρονται 
μέλη Ε.ΔΙ.Π., νοούνται εφεξής και οι Καθηγητές Εφαρμο¬ 
γών που έχουν ενταχθεί δυνάμει των διατάξεων των ανω¬ 
τέρω στοιχείων αα' και ββ'. Οι Καθηγητές αυτοί μετέχουν 
στα όργανα διοίκησης του Κ.Ξ.Γ.Φ.Α. και στο εκλεκτορικά 
σώμα εκλογής Διευθυντή Κ.Ξ.Γ.Φ.Α.. 

ζ) Για τα μέλη Ε.Π. που κατέχουν προσωποπαγείς θέ¬ 
σεις εφαρμόζονται οι ισχύουσες για τα μέλη Ε.Π. των 

Τ.Ε.Ι. μισθολογικές ρυθμίσεις. Για τα λοιπά θέματα, εάν 
δεν υπάρχουν διαφορετικές ειδικές διατάξεις, εφαρμό¬ 
ζονται οι διατάξεις του Ν. 1404/1983 και γενικότερα της 
κείμενης νομοθεσίας. Τα ποσά των περιπτώσεων ββ' των 
στοιχείων γ', δ' και ε' της παραγράφου 2 του άρθρου 15 
του Ν. 2530/1997, όπως τροποποιείται με τον παρόντα νό¬ 
μο, προσαυξάνονται κατά είκοσι χιλιάδες δραχμές με τη 
συμπλήρωση είκοσι πέντε ετών υπηρεσίας, για όσους κα¬ 
τέχουν προσωποπαγή θέση Αναπληρωτή Καθηγητή. Τα 
μέλη Ε.Π. που κατέχουν προσωποπαγείς θέσεις ανήκουν 
στα τακτικά μέλη του Τ.Ε.Ι., που προβλέπονται στην πα¬ 
ράγραφο 1 του άρθρου 3 του Ν. 1404/1983. 

η) Με την αποχώρηση για οποιονδήποτε λόγο μέλους 
εκπαιδευτικού προσωπικού που κατέχει προσωποπαγή 
θέση, σύμφωνα με τις διατάξεις αυτού του άρθρου, η θέ¬ 
ση του μετατρέπεται αυτοδικαίως σε τακτική θέση της ί¬ 
διας βαθμίδας του αντίστοιχου Τμήματος ή σε θέση 
Ε.ΔΙ.Π. για όσους υπάγονται στο ανωτέρω στοιχείο στ'. 
Γιατη μετατροπή συντάσσεται διαπιστωτική πράξη του Υ¬ 
πουργού Εθνικής Παιδείας και Θρησκευμάτων, που δη¬ 
μοσιεύεται στην Εφημερίδα της Κυβερνήσεως. 

θ) Διαδικασίες για πρόσληψη ή εξέλιξη μελών του εκ¬ 
παιδευτικού προσωπικού, που εκκρεμούν κατά τη δημο¬ 
σίευση του νόμου αυτού, συνεχίζονται και ολοκληρώνο¬ 
νται με εφαρμογή των μέχρι την έναρξη ισχύος του παρό¬ 
ντος νόμου οικείων διατάξεων. Η μονιμοποίηση μελών 
εκπαιδευτικού προσωπικού των Τ.Ε.Ι., που υπάγονται 
στην παρούσα διάταξη, γίνεται σύμφωνα με τις διατάξεις 
του άρθρου 17 του Ν. 1404/1983, όπως ίσχυε πριν αντι- 
κατασταθεί με τον παρόντα νόμο. Αν μέχρι να συμπληρω¬ 
θεί η δοκιμαστική θητεία η θέση του μέλους έχει μετα¬ 
τραπεί σε μόνιμη τακτική θέση της ίδιας βαθμίδας, σύμ¬ 
φωνα με τις διατάξεις του παρόντος άρθρου, η κρίση για 
μονιμοποίηση παρέλκει. 

ι) Η παράγραφος 1 του άρθρου 34του Ν. 1404/1983, ό¬ 
πως τροποποιείται με την περίπτωση Ι'του άρθρου 4 του 
παρόντος νόμου, ισχύει και για τις περιπτώσεις των νέων 
Τμημάτων Τ.Ε.Ι. που ιδρύθηκαν με τα προεδρικά διατάγ¬ 
ματα 200/1999 (ΦΕΚ179 Α') και 234/2000 (ΦΕΚ198 Α'). Για 
την εφαρμογή της διάταξης αυτής, ως ημερομηνία ίδρυ¬ 
σης των νέων τμημάτων λογίζεται η ημερομηνία έναρξης 
ισχύος του παρόντος νόμου. 

ια) Μέλη Ε.Π. σε προσωποπαγή θέση που οι μεταπτυ¬ 
χιακοί τίτλοι σπουδών ή τα διδακτορικά διπλώματά τους 
έχουν αντικατασταθεί με καλλιτεχνικό έργο, σύμφωνα με 
τις διατάξεις του άρθρου 15 του Ν. 1404/1983, όπως ί- 
σχυαν μέχρι την έναρξη ισχύος του παρόντος νόμου, θε¬ 
ωρείται ότι κατέχουν τους αντίστοιχους ακαδημαϊκούς 
τίτλους για τη μετατροπή της θέσης τους, σύμφωνα με τις 
διατάξεις αυτής της παραγράφου. 

2. α) Τα υφιστάμενα ατομικά και συλλογικά όργανα δι¬ 
οίκησης συνεχίζουν και ασκούν τις αρμοδιότητέςτους μέ¬ 
χρι τη λήξη της θητείας τους και διενεργούν τις εκλογές 
για την ανάδειξη των νέων οργάνων διοίκησης, σύμφωνα 
με τις διατάξεις του Ν. 1404/1983, όπως τροποποιείται με 
τις διατάξεις του παρόντος νόμου. Ως Πρόεδροι, Αντι¬ 
πρόεδροι, Διευθυντές Σχολών, Προϊστάμενοι Τμημάτων 
και Υπεύθυνοι Τομέα εκλέγονται μέλη Ε.Π. που κατέχουν 
τακτική θέση στις βαθμίδες που προβλέπονται στην πα¬ 
ράγραφο 1 του άρθρου 12 του Ν. 1404/1983, όπως τρο¬ 
ποποιείται με το άρθρο 5 του παρόντος νόμου. 

β) Αν κενωθεί για οποιονδήποτε λόγο θέση ατομικού ή 
συλλογικού οργάνου μέχρι την ανάδειξη των νέων οργά¬ 


νων, σύμφωνα με τις διατάξεις του προηγούμενου στοι¬ 
χείου α', η θέση πληρώνεται, για το διάστημα που απομέ¬ 
νει, με απόφαση του Συ μβουλίου του Τ. Ε. I., από το νόμιμο 
αναπληρωτή αυτού που κατείχε τη θέση. Αν είναι δύο οι α¬ 
ναπληρωτές, ορίζεται αναπληρωτής από την ανώτερη 
βαθμίδα, διαφορετικά ο αρχαιότερος σύμφωνα με το 
χρόνο διορισμού στο Τ.Ε.Ι.. Αν δεν υπάρχει αναπληρω¬ 
τής, η θέση πληρώνεται κατά την κρίση του Συμβουλίου 
του Τ.Ε.Ι. και εφόσον αυτό θεωρεί λειτουργικώς απαραί¬ 
τητη την πλήρωση της. Αν υπάρχει αδυναμία εφαρμογής 
της παρούσας διάταξης, για οποιονδήποτε λόγο, η θέση 
πληρώνεται με απόφαση του Υπουργού Εθνικής Παιδείας 
και Θρησκευμάτων. 

3. Μέχρι 31 Αυγούστου 2008 εφαρμόζονται κατ’ εξαί¬ 
ρεση τα ακόλουθα: 

α) Με απόφαση του Συμβουλίου του Τ.Ε.Ι., μετά από 
γνώμη του εκλεκτορικού σώματος ανάδειξης οργάνων δι¬ 
οίκησης του οικείου Τμήματος ή Τομέα και πράξη του 
Προέδρου, ορίζονται σε θέσεις Προϊσταμένου Τμήματος 
ή Υπεύθυνου Τομέα μέλη Ε.Π. κατάλληλης βαθμίδας, που 
κατέχουν είτε τακτική είτε προσωποπαγή θέση. 

β) Στις Γ ενικές Συνελεύσεις των Τμημάτων και των Το¬ 
μέων μετέχουν άλατα μέλη Ε.Π. είτε κατέχουν τακτικές εί¬ 
τε κατέχουν προσωποπαγείς θέσεις. 

γ) Οι πράξεις των οργάνων που ορίζονται σύμφωνα με 
το στοιχείο α' και οι αποφάσεις των συλλογικών οργάνων 
του στοιχείου β' κοινοποιούνται στο Συμβούλιο του Τ.Ε.Ι., 
που μπορεί να τις τροποποιεί ή να τις αναπέμπει μέσα σε 
δεκαπέντε ημέρες από την κοινοποίησή τους, διαφορετι¬ 
κά ισχύουν ως έχουν. 

4. Στα εκλεκτορικά σώματα του άρθρου 16 του Ν. 
1404/1983, όπως τροποποιείται με τον παρόντα νόμο, με¬ 
τέχουν μόνο μέλη Ε.Π. που κατέχουν τακτική θέση στην 
κατάλληλη, κατά περίπτωση, βαθμίδα. Στα εκλεκτορικά 
σώματα για την ανάδειξη οργάνων διοίκησης μετέχουν ά¬ 
λατα μέλη Ε.Π., ανεξάρτητα απάτη θέση που κατέχουν. 

5. α) Το Πειθαρχικό Συμβούλιο, που προβλέπεται από 
τις διατάξεις του άρθρου 32 παρ. 1 του Ν. 1404/1983, ό¬ 
πως το άρθρο αυτό ίσχυε πριν τροποποιηθεί με τον πα¬ 
ρόντα νόμο, συνεχίζει τη λειτουργία του, σύμφωνα με τις 
ίδιες διατάξεις, έως ότου εκδικασθούν οι υποθέσεις που 
εκκρεμούν ενώπιον του μέχρι την έναρξη ισχύος του πα¬ 
ρόντος νόμου και όσα θέματα επιστρέφουν μετά την προ¬ 
θεσμία αυτή για επανεκδίκαση σε εκτέλεση αποφάσεων 
δικαστηρίων και πάντως όχι πέραν της 31ης Αυγούστου 
2003 για τα θέματα που εκκρεμούν. Μέχρι τότε τα μέλη 
αυτού του Πειθαρχικού Συμβουλίου, που υπάρχουν κατά 
την έναρξη ισχύος του παρόντος νόμου, διατηρούν την ι¬ 
διότητά τους. Θέματα σύνθεσής του, που τυχόν θα προ¬ 
κόψουν, επιλύονται με απόφαση του Υπουργού Εθνικής 
Παιδείας και Θρησκευμάτων. 

β) Η διάταξη της παραγράφου 2 του άρθρου 32 του Ν. 
1404/1983, όπως τροποποιήθηκε με το άρθρο 4 του πα¬ 
ρόντος νόμου, εφαρμόζεται για τα μέλη του Ε.Π. που κα¬ 
τέχουν τακτικές θέσεις. 

6. α) Η αναμόρφωση των προγραμμάτων σπουδών των 
Τμημάτων Τ.Ε.Ι. συνεχίζεται και ολοκληρώνεται μέχρι 31 
Αυγούστου 2002, σύμφωνα με τις διατάξεις του άρθρου 
26 του Ν. 1404/1983, όπως τροποποιήθηκε και ισχύει κα¬ 
τά την έναρξη ισχύος του παρόντος νόμου. Με απόφαση 
του Υπουργού Εθνικής Παιδείας και Θρησκευμάτων συ¬ 
γκροτείται, σε περίπτωση μη ολοκλήρωσης της αναμόρ¬ 
φωσης προγράμματος σε κάποιο Τμήμα, πενταμελής επι- 

τροπή κατά ειδικότητα με μέλη Ε.Π. του ίδιου ή άλλου 
Τ.Ε.Ι., η οποία ολοκληρώνει την αναμόρφωση του προ¬ 
γράμματος του Τμήματος αυτού και το υποβάλλει στο 
Συμβούλιο της οικείας Σχολής. 

β) Τα επαγγελματικά δικαιώματα όσων αποφοιτούν από 
τα Τ.Ε.Ι. μετά την έναρξη ισχύος του νόμου αυτού είναι τα 
ίδια με αυτά που καθορίζονται με τα προεδρικά διατάγ¬ 
ματα, που έχουνεκδοθεί κατά ειδικότητα, σύμφωνα με τις 
διατάξεις του στοιχείου γ' της παρ. 2 του άρθρου 25 του 
Ν. 1404/1983. Τα προεδρικά διατάγματα, που θα εκδο- 
θούν με τις αυτές διατάξεις μετά την έναρξη ισχύος του 
παρόντος νόμου και θα αφορούν σε ειδικότητες για τις ο¬ 
ποίες δεν έχουν εκδοθεί σχετικά προεδρικά διατάγματα, 
θα ισχύουν για όλους τους αποφοίτους Τ.Ε.Ι. του οικείου 
Τμήματος, ανεξάρτητα από το χρόνο αποφοίτησής τους. 

γ) Ωςτυπικό προσόν διορισμού, κατά την εφαρμογή της 
παρ. 4του άρθρου 76του Ν. 2683/1999 (ΦΕΚ 19 Α'), ορί¬ 
ζεται πτυχίο ή δίπλωμα ιδρύματος πανεπιστημιακού το¬ 
μέα της ανώτατης εκπαίδευσης ή ισότιμο της αλλοδαπής. 

7. Όπου προβλέπεται γνωμοδοτική ή εισηγητική αρμο¬ 
διότητα του Ε.ΣΥ.Π., αυτή ασκείται, μέχρι τη λειτουργία 
του Ε.ΣΥ.Π. ή του οικείου οργάνου του και πάντως μέχρι 
31 Αυγούστου 2002, από το Ι.Τ.Ε., άλλως η γνώμη ή η ει¬ 
σήγηση των ανωτέρω οργάνων δεν είναι απαραίτητη. 

8. Τμήματα Πανεπιστημίων τα οποία διεξάγουν προ¬ 
γράμματα μεταπτυχιακών σπουδών χρηματοδοτούνται ε¬ 
πιπρόσθετα από το Υπουργείο Εθνικής Παιδείας και Θρη¬ 
σκευμάτων, αν συμπεριλάβουν στα προγράμματα, πέραν 
του προβλεπόμενου αριθμού μεταπτυχιακών σπουδα¬ 
στών, μέλη του Ε.Π. των Τ.Ε.Ι. που κατέχουν προσωποπα¬ 
γή θέση. Με απόφαση του Υπουργού Εθνικής Παιδείας 
και Θρησκευμάτων, ύστερα από γνώμη των οικείων Πα¬ 
νεπιστημιακών Τμημάτων, καθορίζονται το ύψος της επι¬ 
πλέον επιχορήγησης, που συναρτάται προς τον αριθμό 
των μελών Ε.Π. και το κόστος του προγράμματος ανά 
σπουδαστή, η σχετική διαδικασία και κάθε σχετικό θέμα. 

9. α) Τα Τ.Ε.Ι. μέχρι 31 Δεκεμβρίου 2003 καταρτίζουν 
τον εσωτερικό κανονισμό τους, σύμφωνα με τη διάταξη 
της παραγράφου 2 του άρθρου 11 του Ν. 1404/1983 και 
τον υποβάλλουν στον Υπουργό Εθνικής Παιδείας και 
Θρησκευμάτων για έλεγχο νομιμότητας και έγκριση. 

β) Μέχρι την έγκριση του νέου εσωτερικού κανονισμού 
κάθε Τ.Ε.Ι., εφαρμόζεται ο εσωτερικός κανονισμός που ι¬ 
σχύει κατά την έναρξη ισχύος του παρόντος νόμου. 

10. Προγράμματαεξειδίκευσηςτου άρθρου 28του Ν. 
1404/1983, τα οποία εκτελούνται ή έχουν υποβληθεί για έ¬ 
γκριση στο Υπουργείο Εθνικής Παιδείας και Θρησκευμά¬ 
των μέχρι την έναρξη ισχύος του παρόντος νόμου και ε¬ 
φόσον εγκριθούν, συνεχίζουν να εκτελούνται σύμφωνα 
με τις διατάξεις του ανωτέρω άρθρου 28, όπως ίσχυσε 
πριν αντικατασταθεί με το άρθρο 5 του παρόντος νόμου. 

11. Στις θέσεις του Ε.Π. του Ν. 1404/1983, όπως αυτές 
διαμορφώνονται μετά τη μετατροπή τους σε προσωπο¬ 
παγείς, σύμφωνα με τις διατάξεις του παρόντος νόμου, 
προστίθενται πενήντα θέσεις Καθηγητών Τ.Ε.Ι.. 

12. Η ισχύς των διατάξεων του κεφαλαίου Η' του άρ¬ 
θρου 4 αρχίζει από 1ης Ιανουάριου 2002. 

Άρθρο 7 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνται: 


α) 1) Οι παράγραφοι 3 και 4 του άρθρου 51 του Ν. 
1404/1983. 

2) Το στοιχείο α'της παραγράφου 22του άρθρου 71 του 
Ν. 1566/1985. 

3) Το στοιχείο γ'της παραγράφου 3 και η παράγραφος 
7 του άρθρου 8 του Ν. 2530/1997. 

4) Η παράγραφος 26 του άρθρου 1 του Ν. 2621/1998. 

5) Οι παράγραφοι 6 και 12 του άρθρου 11, το στοιχείο 
β'τηςπαραγράφουδτου άρθρου 14 και οι παράγραφοι 1, 
2 και3του άρθρου 16του Ν. 2817/2000. 

β) Κάθε άλλη γενική ή ειδική διάταξη, κατά το μέρος που 
αντίκειται στις διατάξεις του νόμου αυτού ή κατά το μέ¬ 
ρος που ρυθμίζει θέματα που διέπονται από αυτόν. 

Άρθρο 8 

Στο τέλος της παραγράφου 3 του άρθρου 2 του Ν. 
1388/1983 προστίθεται εδάφιο, ως εξής: 

«Στην περίπτωση ορισμού μέλους Δ.Ε.Π. πλήρους απα¬ 
σχόλησης, ως Προέδρου του Δ.Σ. του Εθνικού Κέντρου 
Δημόσιας Διοίκησης, διατηρείται η ένταξή του στην κατη¬ 
γορία της πλήρους απασχόλησης και καταβάλλεται πα¬ 
ράλληλα με τις προβλεπόμενες από τις κείμενες διατά¬ 
ξεις αποδοχές της κύριας θέσης του και η προβλεπόμενη 
για τον Πρόεδρο του Δ.Σ. του Ε.Κ.Δ.Δ. μηνιαία αποζημίω¬ 
ση, με την επιφύλαξη των διατάξεων του άρθρου 15 του 
Ν. 2703/1999 (ΦΕΚ72Α').» 

Άρθρο 9 

Ρύθμιση θεμάτων του Πανεπιστημιακού Τομέα 
της ανώτατης εκπαίδευσης 

Α. Η δεύτερη παράγραφος του άρθρου 63 του Ν. 
2413/1996 («Με απόφαση...του Ν. 2083/1992») αντικαθί¬ 
σταται ως εξής: 

«Με προεδρικό διάταγμα, που εκδίδεται με πρόταση 
των Υπουργών Εθνικής Παιδείας και Θρησκευμάτων, Οι¬ 
κονομικών και Εσωτερικών, Δημόσιας Διοίκησης και Απο¬ 
κέντρωσης, ύστερα από γνώμη της Γ ενικής Γ ραμματείας 
Έρευνας και Τεχνολογίας και της Συγκλήτου του Δημο- 
κριτείου Πανεπιστημίου Θράκης, καθορίζονται τα εξής: 

ί. Ο τρόπος άσκησης της εποπτείας του Υπουργού Ε¬ 
θνικής Παιδείας και Θρησκευμάτων επί του Κέντρου. 

Ιί. Οι τρόποι επίτευξης του σκοπού και των στόχων του 
Κέντρου. 

Ιϋ. Η διάρθρωση του Κέντρου σε Ινστιτούτα καιλοιπές ε¬ 
πιστημονικές μονάδες. 

ίν. Η συγκρότηση καιοτρόποςορισμούτων οργάνων δι¬ 
οίκησης του Κέντρου, οι ιδιότητες, τα κωλύματα και τα α¬ 
συμβίβαστα των μελών τους, όπως επίσης και οι αρμο- 
διότητές τους και τα σχετικά με τη λειτουργία τους. 

ν. Η συγκρότηση και ο τρόπος ορισμού των οργάνων ε¬ 
πιστημονικής διεύθυνσης του Κέντρου, των Ινστιτούτων 
και των λοιπών επιστημονικών μονάδων, όπως επίσης και 
οι αρμοδιότητές τους και τα σχετικά με τη λειτουργία 
τους. 

νί. Η διάρθρωση των υπηρεσιακών μονάδων του Κέ¬ 
ντρου, οι αρμοδιότητές τους και η κατάταξη των θέσεων 
διοικητικού προσωπικού σε αυτές. 

νϋ. Η σύσταση θέσεων προσωπικού του Κέντρου και η 
διάρθρωσή τους σε κατηγορίες προσωπικού και σε βαθ¬ 
μίδες, οι προϋποθέσεις και οι διαδικασίες πλήρωσης των 
θέσεων, οι αρμοδιότητες των διαφόρων κατηγοριών προ¬ 
σωπικού, οι αποδοχές και η εν γένει υπηρεσιακή κατά¬ 
σταση και εξέλιξη του προσωπικού. 

νϋί. Οιτρόποι με τους οποίους στοιχειοθετείται και υλο¬ 
ποιείται η διεθνής διάσταση του Κέντρου, τα σχετικά με τη 
συνεργασία του με Ερευνητικά Κέντρα και Ινστι-τούτα 
του εξωτερικού, όπως επίσης και οι όροι και οι προϋπο¬ 
θέσεις συμμετοχής τους στη διοίκηση του Κέντρου. 

ίχ. Οι προϋποθέσεις, οι διαδικασίες και οι όροι συνερ¬ 
γασίας με επισκέπτες εμπειρογνώμονες ερευνητές από 
την Ελλάδα ή από το εξωτερικό. 

χ. Οι προϋποθέσεις, οι διαδικασίες και οι όροι απασχό¬ 
λησης μεταπτυχιακών φοιτητών στο Κέντρο. 

χί. Ο τρόπος κατάρτισης του Εσωτερικού Κανονισμού 
του Κέντρου και ο καθορισμός των θεμάτων που θα ρυθ¬ 
μίζονται σε αυτόν. 

χϋ. Οι κάθε είδους πόροι του Κέντρου και τα σχετικά με 
την οικονομική διαχείρισή του. 

χίϋ. Τα σχετικά με την προσωρινή διοίκηση του Κέντρου, 
μέχρι να ολοκληρωθούν οι διαδικασίες συγκρότησης των 
κανονικών οργάνων διοίκησης.» 

Β. 1. Το στοιχείο α'της παρ. 3 του άρθρου 3 του Ν. 
2083/1992, όπως τροποποιήθηκε με το στοιχείο β' της 
παρ. 3του άρθρου 1 του Ν. 2188/1994, αντικαθίσταται ως 
εξής: 

«α) Ο Πρύτανης και οι δύο Αντιπρυτάνεις εκλέγονται α¬ 
πό ειδικό σώμα εκλεκτόρων, που απαρτίζεται από το σύ¬ 
νολο των μελών Δ.Ε.Π. του Πανεπιστημίου, από εκπρο¬ 
σώπους των φοιτητών ίσους προς το 80% των μελών 
Δ.Ε.Π., από εκπροσώπους των Ε.Μ.Υ. και μεταπτυχιακών 
φοιτητών ίσους προς το 5% των μελών Δ.Ε. Π., και από εκ- 
προσώπουςτων Βοηθών, Επιστημονικών Συνεργατών και 
Επιμελητών, του Ειδικού και Εργαστηριακού Διδακτικού 
Προσωπικού, του Ειδικού Τεχνικού Εργαστηριακού Προ¬ 
σωπικού και του Διοικητικού Προσωπικού, ως ενιαίας ο¬ 
μάδας προσωπικού, ίσους προς το 20% των μελών 
Δ.Ε.Π.. Οι εκπρόσωποι των Βοηθών, Επιστημονικών Συ¬ 
νεργατών και Επιμελητών, του Ειδικού και Εργαστηρια¬ 
κού Διδακτικού Προσωπικού, του Ειδικού Τεχνικού Εργα¬ 
στηριακού Προσωπικού και του Διοικητικού Προσωπικού 
υποδεικνύονται από κοινού από τα αντίστοιχα συνδικαλι¬ 
στικά όργανα ή από αντίστοιχες γενικές συνελεύσεις, έ¬ 
τσι ώστε να συμμετέχουν ισάριθμοι εκλέκτορες στο εκλε- 
κτορικό σώμα από κάθε κατηγορία. Οι ειδικότερες λεπτο¬ 
μέρειες που αφορούν την εκπροσώπηση του ανωτέρω 
προσωπικού ρυθμίζονται με τον εσωτερικό κανονισμό 
του Ιδρύματος ή με αποφάσεις της Συγκλήτου, σε περί¬ 
πτωση που δεν υπάρχει εσωτερικός κανονισμός ή στην 
περίπτωση που δεν ρυθμίζονται αυτές στον υπάρχοντα ε¬ 
σωτερικό κανονισμό.» 

2. Σε περίπτωση ακύρωσης της εκλογής πρυτανικών 
αρχών ενός Πανεπιστημίου, επαναλαμβάνεται η εκλογή 
πρυτανικών αρχών για την περίοδο μέχρι τη λήξη της τρέ¬ 
χουσας θητείας. Στη νέα εκλογή δεν δικαιούνται να θέ¬ 
σουν υποψηφιότητα όσοι δεν είχαν δικαίωμα να είναι υ¬ 
ποψήφιοι κατά την τρέχουσα θητεία των πρυτανικών αρ¬ 


χών. Την ευθύνη της προκήρυξης και διεξαγωγής των ε¬ 
παναληπτικών πρυτανικών εκλογών την έχει το Πρυτανι- 
κό Συμβούλιο του οικείου Πανεπιστημίου, με τη σύνθεση 
με την οποία είχε προκηρύξει και διεξαγάγει τις ακυρω- 
θείσεςπρυτανικές εκλογές. Οι αρμοδιότητες του εν λόγω 
Πρυτανικού Συμβουλίου περιορίζονται στην προκήρυξη 
και τη διεξαγωγή των πρυτανικών εκλογών και στη διεκ¬ 
περαίωση υπηρεσιακών και μόνο θεμάτων επείγοντος χα¬ 
ρακτήρα. 

Γ. Η έναρξη ισχύος των διατάξεων της παραγράφου 26 
του άρθρου 14 του Ν. 2817/2000 αναστέλλεται για ένα α¬ 
καδημαϊκό έτος. 

Δ. 1. Στην παρ. 5 του άρθρου 2 του Ν. 2817/2000 (ΦΕΚ 
78 Α') και μεταξύ των λέξεων «ημεδαπής» και «ή» του τρί¬ 
του στίχου αυτής προστίθενται οι λέξεις «ή του Τμήματος 
Εκπαιδευτικής και Κοινωνικής Πολιτικής, κατεύθυνσης 
εκπαίδευσης ατόμων με ειδικές ανάγκες, του Πανεπιστη¬ 
μίου Μακεδονίας». 

2. Στο Ν. 2817/2000: α) στο στοιχείο β'τηςπαρ. 5του άρ¬ 
θρου 3 και μεταξύ των λέξεων «Α.Ε.Ι.» και «ή» του δεύτε¬ 
ρου στίχου αυτού, β) στο στοιχείο β'τηςπαρ. 2του κεφα¬ 
λαίου Α'του άρθρου 4 και μεταξύ των λέξεων «ημεδαπής» 
και «ή» του δεύτερου στίχου αυτού και γ) στο στοιχείο β' 
της παρ. 4 του κεφαλαίου Α'του άρθρου 4 και μεταξύ των 
λέξεων «ημεδαπής» και «ή» του δεύτερου στίχου αυτού, 
προστίθενται οι λέξεις «ή του Τμήματος Εκπαιδευτικής 
και Κοινωνικής Πολιτικής, κατεύθυνσης εκπαίδευσης α¬ 
τόμων με ειδικές ανάγκες, του Πανεπιστημίου Μακεδο¬ 
νίας.» 

Άρθρο 10 
Ισχύς 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά σε επί μέρους διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 1 Ιουνίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

Θεωρήθηκε και τέθηκε η Μεγάλη Σφραγίδα του Κράτους 

Αθήνα, 1 Ιουνίου του 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
θ-ΓΠ3ίΙ: ννθβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























